
ή κάθε τέσσερα χρόνια μια Κυριακή πολίτες 

Η προκήρυξη πρόωρων εκλογών στις αρχές Απριλίου δεν αποτέλεσε κεραυ¬ 
νό εν αιθρία. Οι ψίθυροι, η έντονη φημολογία, η σκόπιμη διασπορά εμπι- 
στευτικών πληροφοριών σχετικά με την ημερομηνία τέλεσης των εκλογών 
προανήγγειλαν την τυπική εξαγγελία τους. Πέρα από τους σπαρακτικούς 
θρήνους για την πρόωρη ανακοίνωση των εκλογών και τις μωρολογίες για 
την υποβάθμιση του δημόσιου βίου που επιφέρει η παρατεταμένη προε¬ 
κλογική περίοδος, μια επιγραμματική απόδοση των γενικών γνωρισμάτων που προσδιο¬ 
ρίζουν τη συγκυρία, εντός της οποίας θα διεξαχθεί η εκλογική αναμέτρηση, είναι ανα¬ 
γκαία για τη διασαφήνιση των δικών μας θέσεων. Το περίγραμμα που προδιαγράφει το 
χαρακτήρα της επικείμενης εκλογικής αναμέτρησης έχει αποκρυσταλλωθεί: 

Η συγκέντρωση της πολιτικής εξουσίας που εντείνεται τόσο διεθνώς όσο και στο 
εσωτερικό της χώρας (διαπλεκόμενα, νόμος Καποδίστρια) αναιρεί το ίδιο το νόημα της 
αντιπροσωπευτικής δημοκρατίας μέσω της μεταβίβασης της λήψης των αποφάσεων στη 
δικαιοδοσία υπερεθνικών κέντρων [Ευρωπαϊκή Επιτροπή (Κομισιόν), ΝΑΕΤΑ, 
Α8ΕΑΝ] και της οικονομικής εξουσίας στα χέρια ολοσχερώς ανεξέλεγκτων, μη αντι¬ 
προσωπευτικών οργάνων (ΠΟΕ, ΔΝΤ, Διεθνής Τράπεζα). Ο απροσχημάτιστος προσα¬ 
νατολισμός του ΝΑΤΟ και των συμπληρωματικών του διεθνών οργανισμών (ΟΑΣΕ, η 
υπό διαμόρφωση ευρωπαϊκή δύναμη ταχείας επέμβασης) στην ανάληψη ενεργού ρόλου 
για την περιφρούρηση και βίαιη εμπέδωση του οικουμενικού προτύπου διακυβέρνησης 
της «δημοκρατίας της αγοράς» (επέμβαση στη Γιουγκοσλαβία, επαπειλούμενες επεμβά¬ 
σεις σε καθεστώτα που αμφισβητούν τους «κανόνες του παιχνιδιού») περιορίζει ασφυ¬ 
κτικά τις δυνατότητες διάνοιξης μιας απτής διεξόδου από τη διαμορφούμενη Νέα Τάξη, 
όπως εκφράζεται μέσα από τις ευρωατλαντικές δομές. 

Σε αυτή τη σφοδρή ανακατάταξη του κοινωνικού τοπίου το κράτος επιδιώκει να 
κατοχυρώσει ένα ασφαλές περιβάλλον για την αδιατάρακτη λειτουργία των αγορών, υ- 
ποστέλλοντας την παρεμβατική δράση που το χαρακτήριζε μεταπολεμικά, στις περισσό¬ 
τερες ευρωπαϊκές χώρες. Ο βαθμός διεθνοποίησης της οικονομίας της αγοράς αποκλεί¬ 
ει την άσκηση ανεξάρτητης οικονομικής πολιτικής των εθνικών κυβερνήσεων, υπονο¬ 
μεύοντας την αξιοπιστία της επίσημης πολιτικής. Η απώλεια εμπιστοσύνης στους επαγ- 
γελματίες πολιτικούς που εκδηλώνεται ποικιλοτρόπως (αποχή, μείωση του αριθμού των 
κομματικών μελών -ιδιαίτερα στο κυβερνών κόμμα) προσλαμβάνει το χαρακτήρα μιας 
γενικευμένης αμφισβήτησης, συνειδητής ή υποσυνείδητης, ουσιωδών θεσμών, ζωτικής 
σημασίας, που αποτελούν τους παραδοσιακούς φορείς της αντιπροσωπευτικής δήμο- 

κρατίας (κόμματα, εκλογική διαδικασί¬ 
α). Η διαμόρφωση μιας νέου τύπου 
διασύνδεσης μεταξύ οικονομικής και 
πολιτικής εξουσίας με την αρωγή των 
ΜΜΕ, βοηθούσης και της εξάλειψης 
των τυπικών διαφορών μεταξύ των πο¬ 
λιτικών σχηματισμών που διεκδικούν 


την εξουσία, μετατρέπει σταδιακά την 
προεκ/.ο^^κή περίοδο σε μία επιθεώρη¬ 
ση όπου οι υποψήφιοι των κομμάτων 
δια'^ωνίζονται σε ευφυείς ατάκες, επί¬ 
δειξη των αθλητικών επιδόσεων τους 
με οδυνηρά αποτελέσματα, και σε ποι¬ 
κιλόμορφες εκδηλώσεις φαιδρότητας. 
Σε αυτό το πλαίσιο, η εμφάνιση φαινο¬ 
μένων επονείδιστου πολιτικού αμορα¬ 
λισμού και κρετινισμού (Αβραμόπου- 
λος, Βούγιας, Ανδρουλάκης κλπ. στα 
καθ’ υμάς) και οι μεταπηδήσεις υπο¬ 
ψηφίων βουλευτών σε αλλότριους ε¬ 
κλογικούς συνδυασμούς (αν και όχι 
καινοφανείς πρακτικές του κοινοβου¬ 
λευτισμού, βλ. γεγονότα του Ιουλίου 
του ’65 και αντίστοιχα γεγονότα στη 
γείτονα Τουρκία) επιβεβαιώνουν του 
λόγου το αληθές. 

Στην Ελλάδα, η εσπευσμένη προ¬ 
σφυγή στις κάλπες, πέντε μήνες πριν 
τη λήξη της θητείας της σημερινής κυ¬ 
βέρνησης, αποσκοπεί στην πρόληψη 
σοβαρών αναταράξεων που θα μπο¬ 
ρούσαν να κλυδωνίσουν το πολιτικό 
σκηνικό με απροσμέτρητες συνέπειες 
για τη φιλελεύθερη ολιγαρχία, ενόψει 
της ένταξης της χώρας στην ΟΝΕ. Η α¬ 
πελευθέρωση των αγορών, και πρωτί- 
στως της αγοράς εργασίας από τις «α- 


νελαστικότητες» και τις «ακαμψίες» 
συνιστά την καταστατική συνθήκη για 
τη βελτίωση της αιπαγωνιστικότητας 
της εγχώριας οικονομίας. Η επικείμενη 
απελευθέρωση των αγορών ενέργειας, 
μεταφορών και τηλεπικοινωνιών, η α¬ 
ναδιάρθρωση του χρηματοπιστωτικού 
τομέα, ο βίαιος εκσυγχρονισμός του α¬ 
σφαλιστικού συστήματος (αύξηση των 
ορίων συνταξιοδότησης, περικοπή των 
συντάξεων), η πειθαρχία στη «διατη- 
ρησιμότητα» των κριτηρίων της ΟΝΕ 
απαιτούν ένα σταθερό σκηνικό και έ¬ 
ναν ισχυρό πολιτικό διαχειριστή. Το ε¬ 
κλογικό σώμα προσέρχεται στις κά>,- 
πες προκειμένου να προσυπογράψει τις 
προδιαγεγραμμένες επιλογές της οικο¬ 
νομικής και πολιτικής ελίτ. 

Το ερώτημα που ανακύπτει σε αυ¬ 
τή την περιρρέουσα ατμόσφαιρα καχυ¬ 
ποψίας, απάθειας και άλλοτε ανοιχτής 
εχθρότητας προς το πολιτικό σύστημα 
και τις επιπτώσεις της αγοραιοποίησης, 
έγκειται στο αν θα σηματοδοτήσει την 
αφετηρία μιας αμφισβήτησης της κα¬ 
θιερωμένης μορφής κοινωνικής οργά¬ 
νωσης, διαμέσου μιας συλλογικής κί¬ 
νησης που σκοπεύει στην ελευθεριακή 
αναθέσμιση της κοινωνίας, πέρα από 
το κράτος-έθνος και την οικονομία της 
αγοράς, ή θα ενταφιάσει οριστικά κάθε 
προοπτική ριζικής αλλαγής. Ο επανα¬ 
προσδιορισμός της έννοιας της πολιτι¬ 
κής, που σήμερα ταυτίζεται με μια με¬ 
θοδολογία κυριαρχίας και ελέγχου επί 
των ανθρώπων, ως διαχείρισης των υ¬ 
ποθέσεων της κοινωνίας από τα ίδια τα 
μέλη της είναι ένα από τα ζητούμενα. 

Η λειτουργία εγχειρημάτων τοπι¬ 
κής δράσης (αυτόνομη κίνηση Γλυκών 
Νερών, κ.ά) πλαισιωμένα με αντίστοι¬ 
χες κινήσεις σε ένα συνομοσπονδιακό 
δίκτυο, αποτελεί μια πρόκληση που θα 
μπορούσε να ενεργοποιήσει την κοινω¬ 
νία στην κατεύθυνση εξεύρεσης μια ο¬ 
ρατής διεξόδου από τη σημερινή απά¬ 
θεια. Ιδιαίτερα σε μία περίοδο όπου η 
κρίση αποκτά οντολογικές διαστάσεις 
και απειλεί να αφανίσει το ανθρώπινο 
είδος. 


Ευτοπία 

I I ΤΡΑΜΗ.ΜΑ1Α ΠΕΡΙΟΔΙΚΗ ΕΚΔΟΣΗ 

Το περιοδικό Ευτοπία 
εκδίδεται σταθερά κάθε τέσσερις μήνες. 

II συνδρομή για κάθε .1 τεύχη του περιοδικού είναι 1000 δρχ. Όποιος 
αναγνώστης επιθυμεί να γίνει συνδρομητής, θα προτιμούσαμε να μας 
γνοιστοποιήσει αρχικά μόνο την ταχυδρομική του διεύθυνση, γιατί 
αντιμετωπίζουμε πρόβλημα στην παραλαβή χρημάτων με την μορφή 
ταχυδρομικής επιταγής. Στη συνέχεια εμείς θα στείλουμε το 
περιοδικό και θα του γνωστοποιήσουμε τον τρόπο με τον οποίον 
μπορεί να μας στείλει τη συνδρομή του. 

Οφείλουμε να υπενθυμίσουμε ότι η παρούσα έκδοση είναι πάντοτε 
ανοιχτή στη δημοσίευση κειμένων που σχετίζονται με τη 
θεματολογία του περιοδικού. 

Περιοδικό Ευτοπία 

Τ.Θ. 72086. Τ.Κ. 16310, Ηλιούπολη Αττικής 

Ηλεκτρονική Διεύθυνση: 

Η Συντακτική Ετπτροπή 

ΚΟΙΝΟΤΗΤΑ ΚΑΙ ΤΟΠΙΚΗ ΔΡΑΣΗ 

Μια πρώτη καταγραφή απόψεων 


Θ α αρχίσουμε με μια θεμελιώ¬ 
δη χαραδοχή: Είναι κάτι πα¬ 
ραχάνω αχό σαφές ότι η ανα¬ 
διάρθρωση του σύγχρονου 
καπιταλισμού (ό,τι αποκαλείται δηλαδή 
εκσυγχρονισμός των κοινωνικών δο¬ 
μών) βασίζεται αλλά και στοχεύει κυρί¬ 
ως στην απορύθμιση και καταστροφή 
των σχέσεων συλλογικότητας μεταξύ 
των ανθρώπων. Τούτο διαπιστώνεται σε 
όλες σχεδόν τις εκφάνσεις της κοινωνι¬ 
κής ζωής. Δεν μένει παρά να αναλογι- 
στούμε πώς εργάζεται, πώς εκπαιδεύε¬ 
ται, πώς καταναλώνει ο σύγχρονος άν¬ 
θρωπος. Απόλυτα απομονωμένος. Ο¬ 
ποιαδήποτε έννοια συνόλου, οποιαδή¬ 
ποτε έννοια κοινότητας υφίσταται μια 
βίαιη επίθεση με αναπόφευκτο αποτέλε¬ 
σμα την ουσιαστική διάλυσή της. Μέσα 
από αυτήν προκύπτει το κατακερματι¬ 
σμένο άτομο ως το μόνο αποδεκτό υπο¬ 
κείμενο του κοινωνικού γίγνεσθαι. Όλες 
τις επιμέρους ρυθμίσεις του νεοφιλελεύ¬ 
θερου καπιταλισμού συνέχει ως κόκκινο 
νήμα αυτό ακριβώς το μοντέλο. «Δεν υ¬ 
πάρχει κοινωνία, υπάρχουν μόνο άτο¬ 
μα» διακήρυττε πριν από 20 περίπου 
χρόνια η Μ. ΤΙιείΛοι με αφορμή την 
Ιδμηνη απεργία των ανθρακωρύχων. 
Άτομα που οφείλουν να ανταγωνίζονται 
το ένα το άλλο θα συμπληρώναμε: 
«Ηοιηο Ιυρυε Ιιοηιϊηϊ”. 

Η αντίσταση σε αυτήν ακριβώς την 
πραγματικότητα, εάν και φυσικά επιθυ¬ 
μεί να προσπαθήσει τουλάχιστον να εί¬ 
ναι αποτελεσματική οφείλει να προτάξει 
το ανταγωνιστικό μοντέλο, την κοινότη¬ 
τα. Τόσο ως μέσο όσο και ως σκοπός, η 
«κατασκευή» του κοινοτικού ιστού, α¬ 
ποτελεί την πλέον ενδεδειγμένη απά¬ 
ντηση στις επιταγές του καπιταλισμού, 
αλλά και την πλέον ενδεδειγμένη ΑΦΕ¬ 
ΤΗΡΙΑ για την ανατροπή του. Γιατί; 
Γιατί απλούστατα αποκρίνεται στην ου¬ 
σία του καπιταλισμού (καταστροφή της 
κοινότητας) με την ακριβώς αντίστροφη 
επιθετική κίνηση (καταστροφή του ατο¬ 
μικισμού - ανάδειξη της κοινότητας). 

Στα πλαίσια αυτά διαμορφώνεται 
μια απαραίτητη προϋπόθεση η οποία 


λειτουργεί ως ^συστατικό στοιχείο των 
κινήσεων αντίστασης: η πρόσωπο με 
πρόσωπο επικοινωνία. Η δημιουργία 
της ανταγωνιστικής προς το υπάρχον 
κοινότητας απαιτεί άμεσες και αδιαμε- 
σολάβητες προσωπικές σχέσεις. Σχέσεις 
καθημερινής πολιτικής -με την αυθεντι¬ 
κή σημασία του όρου- τριβής. Η προϋ¬ 
πόθεση αυτή παραπέμπει με τη σεφά 



της στους τόπους του κοινωνικού γίγνε¬ 
σθαι, εκεί όπου διαδραματίζεται η ζωή, 
εκεί όπου κυκλοφορούν και δρουν οι 
πραγματικοί άνθρωποι με τα προβλήμα- 
τά και τις αντιφάσεις τους στις αντιλή¬ 
ψεις και στις συμπερκρορές τους. Οι χώ¬ 
ροι εργασίας, οι χώροι εκπαίδευσης, οι 
γειτονιές, οι συνοικίες, οι δρόμοι και οι 
πλατείες είναι οι τόποι της αντιιεραρχι- 
κής και κοινοτιστικής δράσης. Η ανάμι¬ 
ξη με τις πραγματικές συνθήκες της ζω¬ 
ής, όσο επικίνδυνη και αν φαίνεται για 
την ιδεολογική καθαρότητα, δημιουργεί 
ουσιαστικούς όρους ανατροπής. 

Η τοπική δράση γνωρίζει όμως μια 
σταδιακή υποχώρηση καθώς συχνά απα- 
ξιώνεται προς όφελος μιας κεντρικής 
συνάντησης με εμφανείς αδυναμίες: συ¬ 
ντονισμός του ανύπαρκτου, ιδιοκτησία 
του λόγου και των θέσεων, ποθητικο- 
ποίηση των περισσοτέρων, δημιουργία 
μαζών και πλήθους, απουσία ευθύνης 
για οτιδήποτε. Οι εστίες τοπικής αντί¬ 
στασης από την άλλη μεριά (και εδώ μι¬ 
λάμε για την Αθήνα καθώς οι συνθήκες 
της μεγαλούπολης την καθιστούν ιδιαί¬ 
τερη περίπτωση) παρουσιάζουν συγκρι¬ 
τικά πλεονεκτήματα. Πρόκειται κυρίως 


για το γεγονός ότι από τη φύση τους εί¬ 
ναι δυνατόν να διαμορφωθούν ως πεδία 
ΘΕΤΙΚΗΣ ΠΟΑΙΤΙΚΗΣ ΚΟΙΝΩΝΙΚΟ¬ 
ΠΟΙΗΣΗΣ που διασφαλίζει την ουσια¬ 
στική συμμετοχή, την αυτόνομη συλλο- 
γικοποίηση και την αντίστοιχη ευθύνη 
(αυτή η τελευταία μοιάζει συχνά ξεχα¬ 
σμένη). 

Τα πράγματα βέβαια δεν είναι α¬ 
πλά (ούτε και ρόδινα) και όροι υπάρ¬ 
χουν και σε αυτό το πεδίο. Στις συνοικί¬ 
ες και τα προάστια συνεκτικό στοιχείο 
δεν μπορεί να είναι μόνο η κοινή ιδεο- 
λογικο-πολιτική πλατφόρμα (όσο κι αν 
αυτή έχει τη σημασία της) αλλά κυρίως 
η εκ των πραγμάτων ένταξη σε αυτά, η 
κοινωνική διάσταση του ατόμου. Τούτο 
σημαίνει πρακτικά την απουσία καθα¬ 
ρότητας προς όφελος όχι της συνύπαρ¬ 
ξης αλλά της ζύμωσης και της επικοινω¬ 
νίας. Κατά δεύτερο λόγο βασικό μέλημα 
δεν μπορεί να είναι η επιβεβαίωση της ι¬ 
δεολογικής διαφορετικότητας και του 
πολιτικού διαχωρισμού αλλά η ανάδειξη 
των αντικειμενικά κοινών στοιχείων, 
αλλά και των υποκειμενικά διαφορετι¬ 
κών, όσων δρουν «απ’ έξω» στα πλαί¬ 
σια ενός συνειδητού και εξωστρεφούς 
ακηβισμού. Παρεμβάσεις σε «τοπικά» 
ζητήματα, διαδηλώσεις και συγκεντρώ¬ 
σεις σε πλατείες και δρόμους, τοπική α- 
ντυιληροφόρηση σε σταθερή βάση και 
ανάδειξη σε τοπικό επίπεδο «κεντρι¬ 
κών» ζητημάτων (ένα καλό παράδειγμα 
είναι η σύνδεση με τα κατειλημμένα 
σχολεία) μπορούν να αποτελέσουν τις 
μορφές ενός ανάλογου ακτιβισμού. 

Στέκια και κοινωνικά κέντρα σε 
διάφορα περιφερειακά σημεία της μεγα¬ 
λούπολης αποτελούν κάτω από αυτές τις 
συνθήκες την αφετηρία αλλά όχι φυσικά 
το τέρμα. Ο συντονισμός έρχεται μέσα 
από τη συνειδητοποίηση των ορίων, 
γιατί υπάρχουν και αυτά. Τα πράγματα, 
το επαναλαμβάνουμε, δεν είναι εύκολα 
και χρήζουν εκτενέστερης προσέγγι¬ 
σης... 

Νίκος Γιαννακόποολος. 





ΑΥΤΟΔΙΑΧΕΙΡΙΣΗ 


Μικρό- και Μακρο- 
Αυτοδιαχεί ριση 

Υβον Μπουρντιέ 


Σ πς (ψχές της δεκαετί¬ 
ας του ’80 γινόταν πο¬ 
λύς λόγος στην Ελλάδα 
για την αυτοδιαχείρι¬ 
ση. Η έννοια αυτή υιο¬ 
θετήθηκε από ένα ευ¬ 
ρύ φάσμα της αριστερός, το οποίο 
περιελάμβανε μαζικά κόμματα ό¬ 
πως το ΠΑΣΟΚ έως και ομάδες οι 
οποίες απέβλεπαν σε μια σύγκρου¬ 
ση με το κράτος και την ετεροδια- 
χειριστική λογική του. Η αυτοδια¬ 
χείριση κατά τη γνώμη μας -και 
παρ’ όλες τις στρεβλώσεις που τις 
επιφύλαξε ο καπιταλισμός- εξακο¬ 
λουθεί να διατηρεί το βαθιά ανα¬ 
τρεπτικό της χαρακτήρα. Το Μάρ¬ 
τη του 1982 στα πλαίσια του 
πρώτου Αντι-φεστιβάλ που διοργα- 
νώθηκε από το ομώνυμο τιεριοδι- 
κό, έγινε μία συζήτηση με κεντρικό 
θέμα την αυτοδιαχείριση. Μεταξύ 
των ομιλητών ο Υβόν Μπουρντιέ, 
εκδότης του περιοδικού Αιιίοξο- 
εύοη εί 8οείαΙί$ιηβ, μια από τις ε¬ 
γκυρότερες επιθεωρήσεις πάνω 
στην αυτοδιαχείριση, έκανε μια ο¬ 
μιλία με τίτλο “Μικρό- και Μακρο- 
Αυτοδιαχείριση”, την οποία δημο¬ 
σιεύουμε σ’ αυτό το τεύχος, από το 
βιβλίο με τίτλο “Αυτοδιαχείριση”, 
το οποίο περιλαμβάνει τις ομιλίες 
της εκδήλωσης και κυκλοφόρησε 
το 1983 από τις εκδόσεις Ανδρομέ¬ 
δα 


Τ ο γεγονός ότι μιλάω, μπροστά 
σε σας, στην Αθήνα, για την 
αυτοδιαχείριση με τιμά και με συ- 
γκινεί. Η ομολογία αυτή δεν είναι 
κάποιο περιστασιακό κοπλιμέντο 
πραγματικά, στη διάρκεια των 
κλασσικών σπουδών μου στη Γαλλί¬ 
α, η ιστορία, η γλώσσα και οι τέχνες 
της χώρας σας είχαν μια πολύ σημα¬ 
ντική θέση και, στα προφορικά για 
το δίπλωμα α§Γθ§3ίίοη της φιλοσο¬ 
φίας, μου δώσανε να αναλύσω ένα 
κείμενο του Πλάτωνα (χωρίς να έχω 
στη διάθεσή μου τη μετάφραση). 
Δεν πρόκειται φυσικά να συνοψίσω 
εδώ ότι έμαθα από την κουλτούρα 
σας, τον πολιτισμό σας περιορίζομαι 
-γιατί αυτό αφορά το θέμα μου- να 
αναφερθώ για πρώτη φορά σ’ αυτό 
το αθάνατο χαμόγελο στα πρόσωπα 
των αγοΛμάτων σας, σύμβολο της 
ανθρωπιάς, η πολιτική έκφραση της 
οποίας -επιβεβαιώνοντας της απόρ¬ 
ριψη της τρομοκρατίας- δεν θα μπο¬ 
ρούσε να είναι παρά η δημοκρατία. 

Σίγουρος μπορεί κανείς να μου 
υπενθυμίσει ότι η αθηναϊκή δημο¬ 
κρατία, τέτοια όπως εμφανίστηκε ι¬ 


στορικά, ήταν ακόμα μερική, όμως, 
στο επίπεδο των αρχών, γέννησε την 
έννοια της ισονομίας, μιας νομοθε¬ 
σίας ίσης για όλους η οποία καθορί¬ 
ζει την αυτοδιαχείριση. Έτσι, απευ¬ 
θυνόμενος σε σας, στην ουσία δεν 
κάνω τίποτα άλλο από το να σας 
προσφέρω μια μαρτυρία αυτού που 
σας οφείλω, σε ότι αφορά τις ρίζες 
αυτού του μεγάλου απελευθερωπ- 
κού κινήματος της ιστορίας των αν¬ 
θρώπων, αυτής, της μακριάς (και μη 
ολοκληρωμένης ακόμα) πορείας της 
δημοκρατίας προς την αυτοδιαχείρι¬ 
ση. Ξέρω ότι ήδη έχετε αρχίσει να α¬ 
φομοιώνετε αυτήν την πορεία που 
ανέφερα πριν με μεταφράσεις έργων 
που κυκλοφόρησαν στα γαλλικά. Δε 
θα συνοψίσω λοιπόν αυτά τα βιβλία 
αλλά, για να το πω έτσι, θα επιχειρή¬ 
σω να τα συνεχίσω λίγο, παίρνοντας 
υπόψη τις σημερινές συζητήσεις πά¬ 
νω στην αυτοδιαχείριση. Πραγματι¬ 
κά αν και είναι αρκετά εύκολο να ο¬ 
ριστεί θεωρητικά η αυτοδιαχείριση, 
η διευκρίνιση των δρόμων και των 
μέσων της πολιτικής της πραγμάτω¬ 
σης είναι αρκετά δύσκολη. Αν η αυ- 
τοδιαχειριστική δημοκρατία δεν 
μπορεί παρά να είναι παρά η αυτο- 
διεύθυνση ενός ομοιογενούς κοινω¬ 
νικού συνόλου, αποκλειόμενου κάθε 
διαχωρισμού σε διευθύνοντες και ε¬ 
κτελεστικά όργανα, συνειδητοποιεί 
κανείς ταυτόχρονα ότι ένα τέτοιο 
σύστημα δεν υπάρχει στο επίπεδο 
των μεγάλων εθνικών συνόλων. Με 
την ευκαιρία αυτή, πρέπει να διευ¬ 
κρινίσουμε ότι η γιουγκοσλαβική 
αυτοδιαχείριση δεν επιβλήθηκε από 
ένα αυθόρμητο πλατύ κίνημα βά- 


Ο Υβόν Μπουρντιέ (καμία σχέση με το γνωστό κοινωνιολόγο Πιερ 
Μπουρντιέ) είναι ένας από τους πιο γνωστούς θεωρητικούς της αυτοδιαχεί¬ 
ρισης στη Γαλλία. Υπήρξε καθηγητής της φιλοσοφίας και ερευνητής στη 
Σορβόνη, και διεύθυνε ένα σεμινάριο για την αυτοδιαχείριση στην ΕεοΙβ 
δυρειΐειιτε άβε δείεηεβδ δοείβίεε. Συμμετείχε στη συντακτική ομάδα του 
περιοδικού δοάαΐίβιηβ οα Βανδαπε και στη συνέχεια υπήρξε μέλος της συ¬ 
ντακτικής επιτροπής του περιοδικού Αιιίοξεείίοη βί δοείαΐίδΐηβ και πρόε¬ 
δρος του Διεθνούς Κέντρου Συντονισμού και Έρευνας για την Αυτοδιεηζεί- 
ριση (ΟΙΟΚΑ). Έχει γράψει πολλά άρθρα και αρκετά βιβλία πάνω στο 
συγκεκριμένο ζήτημα. Στα ελληνικά έχει κυκλοφορήσει το βιβλίο που έγρα¬ 
ψε μαζί με τον Α1 »ϊβ βιιϋΙετΒίε: Αγώνες για την Αυτοδιαχείριση, (Ανδρομέ¬ 
δα 1981). 

σης, αλλά παραχωρήθηκε από το λε- 
νινιστικό κόμμα που βρισκόταν 
στην εξουσία, το οποίο, με την ενέρ- 
γειά του αυτή, διατήρησε την ουσία 
των προνομίων του. Έτσι η δημο¬ 
κρατία που εγκαθιδρύθηκε στις επι¬ 
χειρήσεις μπορεί το πολύ πολύ να 
θεωρηθεί σαν μια μορφή συνδιαχεί- 
ρισης μαζί με το Κράτος και με την 
Ένωση των κομμουνιστών. Χωρίς 
να μπούμε σε λεπτομέρειες, μπο¬ 
ρούμε να παρατηρήσουμε ότι οι δυ¬ 
σκολίες, δηλαδή οι αντιφάσεις που 
συναντώνται στο ιδιόρυθμο και νό¬ 


θο σύστημα της Γιουγκοσλαβίας, α¬ 
ποδείχνουν ότι οι συγκεκριμένες 
μορφές αυτοδιεύθυνσης ενός εθνι¬ 
κού συνόλου απέχουν πολύ από το 
να έχουν βρεθεί, πότε παρατηρείται 
υπερβολικός συγκεντρωτισμός, πότε 
απουσία συνοχής. Αυτές ακριβώς οι 
δυσκολίες μιας αυτοδιεύθυνσης σε 
συνολικό επίπεδο, κατά ένα μεγάλο 
μέρος, αποτελούν το έναυσμα για 
πολυάριθμες συζητήσεις και κατη¬ 
γορηματικές τοποθετήσεις. Σχημα¬ 
τοποιώντας, μπορούμε να διακρί¬ 
νουμε τρεις κατηγορίες: 


Ι.Τους μαζιμαλιστές που θεω¬ 
ρούν την κατάλυση του Κράτους α¬ 
ναγκαία προϋπόθεση και ψάχνουν 
για να προτείνουν άλλες συντονιστι¬ 
κές δομές που να θεσμοθετούν όχι 
πια την ιεραρχία αλλά την αμοιβαιό¬ 
τητα. 

2. Τους μινιμαλιστές ή μάλλον 
τους ρεφορμιστές των σταδίων οι ο¬ 
ποίοι, φοβούμενοι τις μεγάλες ανα¬ 
στατώσεις απ’ όπου πολλές φορές 
δεν προκύπτει παρά μόνο μια αλλα¬ 
γή αφεντικών, εκτιμούν ότι η αυτο¬ 
διαχείριση πρέπει να απονέμεται 
«στάλα-στάλα». 

3. Τέλος τους δοϊστές, οι οποίοι, 
μη ελπίζοντας στην αυτοδιαχείριση 
των μεγάλων εθνικών και μάλλον 
διεθνών επιχειρήσεων, περιορίζουν 
την αυτοδιαχείριση στις μικρές κοι¬ 
νωνικές μονάδες, στις μικρές κοινό¬ 
τητες που ζουν στο περιθώριο. 

Φυσικά, αυτή η αντιθετική τυ¬ 
πολογία παρουσιάζει κάπως άκα¬ 
μπτα τα περιγράμματα και αγνοεί τις 
ενδιάμεσες θέσεις: την υιοθετήσαμε 
εδώ μόνο και μόνο για λόγους σα¬ 
φήνειας της ανακοίνωσής μοις, εκθέ¬ 
τοντας συνοπτικά τις βασικές γραμ¬ 
μές ανάλυσης. Χρειάζεται λοιπόν να 
αναπτύξουμε σύντομα αυτά τα τρία 
σημεία. 

I. Κράτος και αυτοδιαχείριση 
Είναι δυνατή 

η αυτοδιαχειριζόμενη οργάνωση 
ενός συνολικού οικονομικού 
συστήματος; 

Το Κράτος γίνεται συχνά αντι¬ 
ληπτό σαν ένα όργανο κυριαρχίας 
στα χέρια μιας εκμεταλλεύτριας τά¬ 
ξης. Από τη θέση αυτή μπορούμε να 
συμπεράνουμε ότι σε μια αταξική 
κοινωνία δεν θα υπάρχει πια Κρά¬ 
τος: αυτό όμως δε μας διαφωτίζει 
αρκετά πάνω στις συγκεκριμένες 
σχέσεις ανάμεσα στα μέλη αυτής της 
κοινωνίας χωρίς Κράτος. 

Α. Ο Μοφξ και η Κομμούνα του 
Παρισιού 

Στηριζόμενος στην Κομμούνα 
του Παρισιού, ο Μαρξ θέτει δυο βα¬ 
σικούς κανόνες για να χαρακτηρίσει 
μια κοινωνία χωρίς Κράτος (ή για να 
’μαι 7ΠΟ ακριβής, δυο μεθόδους κα¬ 
τάλληλες να ετπχρέρουν το μαρασμό 
του Κράτους). Πρέπει να υπάρχει ι¬ 
σότητα των μισθών, η οποία θα επι¬ 
φέρει την οικονομική ισότητα, και α- 
νακλητότητα σε κάθε στιγμή των ε¬ 
κλεγμένων αντιπροσώπων για να 
διαφυλαχθεί η πολιτική ισότητα. 

Για το σύστημα αυτό υπάρχουν 
αντιρρήσεις; από τη μια μεριά η ισό¬ 
τητα των μισθών δεν είναι δίκαιη σε 
περίπτωση ανισότητας στην παρεχό¬ 
μενη εργασία, ειδικά αν η φύση της 
είναι κοπιαστική ή επικίνδυνη. Από 
την άλλη μεριά η εναλλαγή των κα¬ 
θηκόντων (συνέπεια της δυναμικής 
ανακλητότητας των εκλεγμένων) 
προϋποθέτει μια ισότητα στις γνώ¬ 
σεις και στις αρμοδιότητες, η οποία 
θα μπορούσε να είναι το αποτέλε¬ 
σμα μιας αυτοδιαχειριζόμενης κοι¬ 
νωνίας αλλά δεν θα μπορούσε να τη 
δημιουργήσει ξεκινώντας από τις 
σημερινές ανισότητες. Ανακυκλω¬ 
νόμαστε λοιπόν, όταν μάλιστα πα¬ 
ντού όπου η μειοψηφία που κατέχει 
τα μέσα παραγωγής απαλλοτριώθη¬ 
κε βίαια, δημιουργήθηκε μια ιεραρ¬ 
χική γραφειοκρατία που κρατάει για 
τον εαυτό της τα μέσα λήψης των α¬ 
ποφάσεων, στην ανάγκη διά της βί¬ 
ας. Πώς λοιπόν μπορούμε να αποφύ¬ 
γουμε το χάος ή την υποδούλωση; 

Β. Κυριαρχία και εξαναγκασμός 
(σύμφωνα με τον ΜαξΆντλερ) 

Ο Μαξ Άντλερ, ένας από τους 
θεωρητικούς του Αυστρομαρξι- 
σμού, προσπάθησε να ορίσει έναν 
τρίτο δρόμο. Πιστεύει ότι ακόμα και 
σε μια εξισωτική κοινωνία, ελλείψει 
κυριαρχίας, είναι αναγκαίος ένας ε¬ 
ξαναγκασμός. Σε μια αταξική κοινω¬ 


νία η επιθετικότητα θα περιοριζόταν 
αυτόματα. Από την άλλη μεριά η ι¬ 
σονομία συνεπάγεται ότι κανείς, 
τουλάχιστον θεωρητικά, δεν μπορεί 
να κυριαρχεί πάνω σε κάποιον άλ¬ 
λον, γιατί, σύμφωνα με τη θεμελιώ¬ 
δη παρατήρηση του Ρουσσώ, ο κα- 

θένας, υπακούοντας σε όλους, δεν υ¬ 
πακούει σε κίΐνέναν. Ο γενικός νό¬ 
μος που απορρέει από τη αυτονομία 
του καθένα δεν γίνεται αντιλητιτός 
σαν κυριαρχία, σαν ετεροδιαχείριση, 
παραμένει όμως ένα γεγονός ότι α¬ 
ποτελεί κάποιο διακανονισμό. Τι 
πρέπει να γίνει μ’ αυτούς που αρ- 
νούνται να συμμορφωθούν με το ί¬ 
διο τους το συμφέρον; Ο Ρουσσώ εί¬ 
χε πιστέψει ότι έλυσε το πρόβλημα 
τολμώντας να διακηρύξει ότι θα έ¬ 
πρεπε «να εξαναγκαστούν να είναι 
ελεύθερου)! Αυτό, όμως, δε σημαί¬ 
νει προκαταβολική δικαίωση των 
στρατοπέδων αναμόρφωσης, των 
«ψυχιατρικών ασύλων»; Η βία αυτή, 
έστω σπάνια, έστω σύντομη, προϋ¬ 
ποθέτει ένα καταπιεστικό όργανο με 
αποτέλεσμα την κατάργηση της ισο¬ 
νομίας. 

Αλλά οι αντιφάσεις αυτές βρί¬ 
σκονται στο επίπεδο της αφηρημέ- 
νης ανάλυσης. Καλύτερα είναι να 
προσπαθήσουμε να μελετήσουμε τη 
λειτουργία της κοινωνίας, πλησιάζο¬ 


ντας περισσότερο στην πραγματικό¬ 
τητα, κύρια την οικονομική. 

Γ. Η πολιτική οικονομία του αυ- 
τοδιαχειριστικού σοσιαλισμού. 

Η πολιτική οικονομία ενός αυ- 
τοδιαχειριστικού σοσιαλισμού μπο¬ 
ρεί να κατανοηθεί μόνο αν συγκρι- 
θεί με τον καπιταλισμό και τον κρα¬ 
τικό σοσιαλισμό. Ο εκμεταλλευτικός 
μηχανισμός του καπιταλισμού είναι 
γνωστός. Ο Μπράνκο Χόρβατ, ένας 
γιουγκοσλάβος οικονομολόγος, χα¬ 
ρακτηρίζει τον κρατικό σοσιαλισμό 
«γραφειοκρατικό φετιχισμό», εννο¬ 
ώντας τον ως «την έκφραση της εξα¬ 
φάνισης των ανθρώπινων σχέσεων 
πίσω από τους γραφειοκρατικούς 
κανόνες. Κάθε απόφαση που παίρνει 
ένας γραφειοκράτης αποκαλύπτεται* 
(ΐλάθητη στα μάτια των υφισταμέ¬ 
νων του». Στον Κατηταλισμό όπως 
και στον κρατικό σοσιαλισμό, το σύ¬ 
στημα παράγει την απανθρωποποίη- 
ση. Σε μια αυτοδιαχειριζόμενη επι¬ 
χείρηση, αντίθετα, όλοι οι εργαζόμε¬ 
νοι είναι σε θέση να συμμετέχουν 
στις οργανωτικές αποφάσεις και, γε- 
νικεύοντας, στις πολιτικές αποφά¬ 
σεις. Από τη στιγμή που υιοθετείται 
συλλογικά, η απόφαση επιβάλλεται 
σαν εκτελεστή στον οργανισμό της 
διαχείρισης. Υπάρχει λοιπόν κατάρ¬ 
γηση της ιεραρχίας της εξουσίας και 
εξοφάνιση της ταξικής κοινωνίας, οι 
διαταγές που ξεκινούν από τη βάση 
καθορίζουν, διασταυρούμενες, τη 
δράση: οι «εντολές» που περιορίζο¬ 
νται σε τεχνικές υποδείξεις πρέπει 
να κυκλοφορούν προς όλες τις κα¬ 
τευθύνσεις, μπαίνοντας στα κανάλια 
της επαγγελματικής αρμοδιότητας. 
Καθώς το παραγωγικό κεφάλαιο εί¬ 
ναι ιδιοκτησία όχι του Κράτους αλ¬ 
λά της κοινωνίας, κάθε άτομο απο¬ 
λαμβάνει τα ίδια δικαιώματα και 
συμμετέχει στη λήψη των αποφάσε¬ 
ων. Τέλος διευκρινίζει ο Χόρβατ, «η 
οικονομία στο σύνολό της είναι ένας 

συνεταιρισμός ειηχειρήσεων και η 
κοινωνία ένας συνεταφισμός συνε¬ 
ταιρισμών». 

Εδώ έχουμε να κάνουμε με ένα 
νομικό συνεκτικό σχήμα, αλλά οι 
δυσκολίες αρχίζουν όταν μπαίνει ζή¬ 
τημα εφαρμογής των δυο αρχών: 
«στον καθένα σύμφωνα με την ερ¬ 
γασία του» και «στον καθένα σύμ¬ 
φωνα με τις ανάγκες του». Δεν μπο¬ 
ρεί να γίνει καμιά μαθηματική αφαί¬ 
ρεση. Μια δίκαιη κοινωνία η οποία 
πρέπει να πάρει υπόψη της, για πα¬ 
ράδειγμα, τα παιδιά, τα μειονεκτού- 
ντα άτομα, τους γέρους κτλ. πρέπει 
να ξεπεράσει το νομικό πλαίσιο της 
οικονομίας και να θέσει δεοντολογι¬ 
κά προβλήματα που είναι δύσκολο 
να μετρηθούν ποσοτικά. Γι’ αυτό το 
λόγο, για να περιγράφει έναν αυτο- 
διαχειριστικό σοσιαλισμό, ο οικονο¬ 
μολόγος Σερζ Κολμ εισάγει αμέσως 
από την αρχή μια έννοια (την αμοι¬ 
βαιότητα) που είναι ένα μίγμα α¬ 
νταλλαγής αντικειμένων και δεο¬ 
ντολογίας. 

Δ. Η αυτοδιαχείριση και η αμοι¬ 
βαιότητα (σύμφωνα με τον Σερζ 
Κολμ) 

Ενώ ο καπιταλισμός λειτουργεί 
μέσω της αγοράς και ο σοσιαλισμός 
μέσω του πλάνου, οι αυτοδιαχεφι- 
στικές ανταλλαγές σύμφωνα με τον 
Κολμ, στηρίζονται στη δωρεά (και 
την αντιδωρεά). Ο Κολμ διαχωρίζει 
προσεχηκά την αμοιβαιότητα της 
δωρεάς (σε συνδυασμό με την αντι- 
δωρεά) από τις εμπορικές ανταλλα¬ 
γές που χαρακτηρίζουν την αγορά 
(με νόμισμα, τιμή και κέρδος). Για 
να το καταλάβουμε, πρέπει να δού¬ 
με ότι η Αγορά, το Πλάνο ή η Αμοι¬ 
βαιότητα αρκούν για να καθορίσουν 
διαφορετικές κοινωνίες: «ανάλογα 
με το αν η Αγορά, το Πλάνο ή η Α¬ 
μοιβαιότητα κυριαρχούν στην οικο¬ 
νομία, έχουμε, χοντρικά, μια κοινω¬ 
νία εμπόρων, υπαλλήλων ή αδελ¬ 


φών». Όπως βλέπουμε, ο Κολμ ει- 
σάγοντας την έννοια της αδελφότη¬ 
τας στην οικονομία τοποθετείται α¬ 
ποφασιστικά στο ηθικό επίπεδο. Η 
εισαγωγή αυτή του φαίνεται πάντως 
αναγκαία, γιατί, σύμφωνα μ’ αυτόν 
«ούτε η Αγορά ούτε το Πλάνο προά¬ 
γουν τις ωραιότερες ιδιότητες του 
ανθρώπου». Αντίθετα, δε λειτουρ¬ 
γούν παρά μέσω του δολώματος του 
κέρδους ή της ικανοποίησης του η- 
γετισμού, πράγμα που οι Κολμ ονο¬ 
μάζει «το κατακάθι των συναισθη¬ 
μάτων». Από το γεγονός αυτό προ¬ 
κύπτει ότι στα δυο αυτά συστήματα, 
δηλαδή σε όλο σχεδόν τον κόσμο, 
«εκατομμύρια άνθρωποι περνούν χι¬ 
λιάδες ώρες χωρίς ομορφιά, καλο¬ 
σύνη, ελευθερία». 

Έτσι, σε αντίθεση με τις κοινω¬ 
νίες «των εμπόρων ή των υπαλλή¬ 
λων» (εμείς θα λέγαμε «των γρα¬ 
φειοκρατών»), η αυτοδιαχείριση 
φαίνεται στον Κολμ σαν ένας δρό¬ 
μος προς το καλύτερο" κρίνει, πραγ¬ 
ματικά, ότι η αμοιβαιότητα μπορεί 
να θεωρείται σαν επέκταση της αυ¬ 
τοδιαχείρισης. Συγκρίνοντας την 
«καθαρή» αμοιβαιότητα με την αυ¬ 
τοδιαχείριση, έτσι όπως εφαρμόζε¬ 
ται στη Γιουγκοσλαβία, ο Κολμ πα¬ 
ρατηρεί την ύπαρξη συλλογικών ε¬ 
γωισμών των επιχειρήσεων. Από 


αυτό βγάζει το συμπέρασμα ότι οι α¬ 
ξίες της αμοιβαιότητας είναι ανα¬ 
γκαίες για την καλή λειτουργία της 
αυτοδιαχείρισης. Σίγουρα, η αυτο¬ 
διαχείριση έχει το πλεονέκτημα να 
στηρίζεται στην ισότητα, την ελευ¬ 
θερία, τη δημοκρατία και τη δικαιο¬ 
σύνη, αλλά η αμοιβαιότητα φέρνει 
το αναγκαίο (και εξίσου βασικό) συ¬ 
μπλήρωμα του (χλτρουϊσμού και της 
αδελφότητας. Πάντως, ο Κολμ ανα¬ 
γνωρίζει ότι οι βασικές αξίες που 
στηρίζουν την αμοιβαιότητα καθιε¬ 
ρώνονται κοΛύτερα με αφετηρία μια 
αυτοδιαχεφιζόμενη κοινωνία, όπου 
το έδαφος είναι προετοιμασμένο, ε¬ 
νώ δε συμβαίνει το ίδιο με τις εμπο¬ 
ρικές ή γραφειοκρατικές κοινωνίες. 
Επιπλέον, παίρνει υπόψη του ότι η 
αυτοδιαχείριση είναι ένα απαραίτη¬ 
το μέσο για να καθιερωθεί η αμοι¬ 
βαιότητα της αδελφότητας, γιατί 
μπορεί να εισαχθεί με θεσμικές αλ¬ 
λαγές πάνω στις οποίες κοινωνικά 
και πολιτικά μπορεί κανείς να στηρι- 
χθεί περισσότερο από όσο σε μια 
προσδοκία δημιουργίας ενός «νέου 
ανθρώπου». Σίγουρα ο Κολμ βλέπει 
καλά ότι η «γενική Αμοιβαιότητα» 
στην οποία αποβλέπει απαιτεί πάνω 
απ’ όλα μια μετατροττή των κινή¬ 
τρων, των ατομικών αξιών, αλλά 
δεν μπορεί να υποδείξει τους δρό¬ 
μους και τα μέσα μιας τέτοιας μετα¬ 
στροφής των ανθρώπων. Πάντως 
αυτή η εισαγωγή αξιών στην πολιτι¬ 
κή οικονομία είναι διαφωτιστική, ό¬ 
πως ήταν και στον Μαξ Βέμπερ ό¬ 
ταν εξήγησε την προέλευση του κα¬ 
πιταλισμού. Πάντως, στον Μαξ Βέ¬ 
μπερ επρόκειτο για την ιστορία, ενώ 
για τον Κολμ η ετήκληση οιξιών έχει 
ως λειτουργία το χτίσιμο ενός μέλ¬ 
λοντος. Ωστόσο αυτό δεν είναι κα¬ 
θαρή αυθαιρεσία, γιατί η Ιστορία έ¬ 
δειξε με τον οικονομικό φιλελευθε¬ 
ρισμό ότι «οι μηχανισμοί της ελευ¬ 
θερίας» μπορεί να μη δίνουν την ε¬ 
λευθερία, παρά μόνο στους ατομι- 

κούς ιδιοκτήτες, μια ελευθερία πα¬ 
ρόμοια με της αλεπούς στο κοτέτσι. 
Πάντως αυτή «η μεταστροφή όλων 
μαζί των ανθρώπων», που ο Σαρτρ 
δεν έπαψε να ελπίζει, είναι περισσό¬ 
τερο μια ευχή παρά ένα πολιπκό 
πρόγραμμα. Γι αυτό, οι πιο μετριό- 
φρονες οπαδοί της αυτοδιαχείρισης 
εγκαταλείπουν αυτά τα μεγάλα σχέ¬ 
δια της ριζικής επανάστασης, για 
μια προοδευτική πορεία, φαινομενι¬ 
κά πιο αργή, στην πραγματικότητα 
όμως πιο γρήγορη, γιατί επιτρέπει 
την άμεση δράση με μια σειρά με¬ 
ταρρυθμίσεων. 

Π. Ο επαναστατικός ρεφορμισμός 


Στο βιβλίο του Ι’ αηίθξβ$Ηοη 
ξοαίίε α ξοιιίΐβ (Η αυτοδιαχείριση 
στάλα στάλα), ο Ντανιέλ Μοτέ κα¬ 
ταγγέλλει την παραλυσία που προ¬ 
κύπτει από το μαξιμαλισμό. Ο μαξι¬ 
μαλισμός θέτοντας ως αρχή ότι η 
αυτοδιαχείριση προϋποθέτει την κα¬ 
τάλυση του καπιταλισμού, δηλαδή 
την ηθική μεταστροφή των ανθρώ¬ 
πων, κάθε αυτοδιαχειριστικό προχώ- 
ρημα το παραπέμπει στις ρωμαϊκές 
καλένδες. Αυτή η προϋπόθεση, αυ¬ 
τός ο σχεδόν ερποτί όρος λειτουρ¬ 
γεί σαν «επιχείρημα υπέρ της τεμπε¬ 
λιάς»: δεν μπορούμε να τα κάνουμε 
όλα για να εγκαθιδρύσουμε την αυ¬ 
τοδιαχείριση επομένως δεν μπορού¬ 
με να κάνουμε τίποτα. Χτίζουμε ένα 
ορθολογικό σύστημα για τον πέρα 
από τον κατηταλισμό κόσμο, δηλαδή 
κατά κάποιο τρόπο «στο χώρο της 
ουτοτήας», για μια τουλάχιστον μα¬ 
κρινή εποχή, χωρίς σύνδεση με τα 
πραγματικά προβλήματα. Ας πάρου¬ 
με μόνο την προϋπόθεση της ανα¬ 
τροπής του ιδιωτικού καπιταλισμού, 
προκαλεί ένα διπλό μπλοκάρισμα: ο 
καπιταλισμός αυτός είναι ακόμα 
στέρεα ριζωμένος σε ορισμένες χώ¬ 
ρες και, το κυρτότερο, εκεί όπου κα- 
ταργήθηκε εμφανίστηκε όχι η αυτο¬ 


διαχείριση, αλλά ένα είδος κρατικού 
καπιταλισμού. Το να μη θέλουμε να 
αντιμετωπίσουμε μια αυτοδιαχεφι- 
στική πορεία παρά μόνο μετά «την 
απαλλοτρίωση των απαλλοτριω- 
τών» αυτό είναι στείρος μαξιμαλι¬ 
σμός. Αυτό, υπογραμμίζει ο Μοτέ, 
σημαίνει ότι ο στόχος μπαίνει πολύ 
ψηλά, γιατί αυτή η προϋπόθεση -το 
ξέρουμε πολύ καλά- δεν είναι επαρ¬ 
κής και, επιπλέον εμποδίζει κάθε ά¬ 
μεση δράση. 

Εξετάζοντας το ζήτημα πιο 
προσεχτικά, βλέπουμε ότι ο αυτο- 
διαχειριστικός μαξιμαλισμός δεν εί¬ 
ναι γέννημα κανενός συλλογισμού 
πάνω στην πράξη, αλλά αφηρημέ- 
νων θεωρητικών απόψεων για την ι¬ 
σότητα, τη δικαιοσύνη, την αμοι¬ 
βαιότητα. Σίγουρα, οι αναφορές εί¬ 
ναι απαραίτητες, διαφορετικά πώς 
θα αμφισβητούνταν τα υπάρχοντα 
εκμεταλλευτικά καθεστώτα; Θα 
μπορούσαμε μάλιστα να πούμε ακό¬ 
μα, ότι αποτελούν «ρυθμιστικές ιδέ¬ 
ες» και ότι γι’ αυτό παρέχουν τα κρι¬ 
τήρια αξιολόγησης των άμεσων 
πράξεων. 

Πάντως η παρέμβαση αυτή των 
αξιών περνά συχνά απαρατήρητη* ο 
εργαπκός πειραματισμός μας δεί¬ 
χνει μια κατεύθυνση την οποία δεν 
διεκδικεί η επίσημη ιδεολογία των 
κομμάτων και των συνδικάτων της 
αριστεράς* αυτό που ονομάζουμε 
«αυτοδιαχειριστική πρακτική» στη 
βάση είναι, κατά κάποιο τρόπο «αό¬ 
ρατη» ή και «άγρια» σαν τέτοια* εκ¬ 
δηλώνεται, για παράδειγμα, με την 
ικανότητα που έχουν οι εργάτες να 
εξοικονομούν διαστήματα ελεύθε¬ 
ρου χρόνου και, ακόμα, να κάνουν, 
κρυφά σχεδόν δημιουργικές πρά¬ 
ξεις. Έτσι οι εργαζόμενοι ανασυνθέ¬ 
τουν μια πρακτική γνώση την οποία 
πιστευότιιν ότι τους είχαν αφαιρέσει 
με την τεϊλορική αλυσίδα. Αυτή η ε- 
πανιδιοποίηση της συλλογικής δη¬ 
μιουργικότητας δεν μπορεί παρά να 


αποκτήσει μια θεσμοθετούσα αποτε- 
λεσματικότητα, ακόμα κι αν η τελευ¬ 
ταία αυτή δεν μπορεί να εκφραστεί 
με απότομες μεταβολές. Σύμφωνα 
με τον Μοτέ, αυτοί οι νέοι τρόποι 
λειτουργίας δεν μπορούν να επενερ¬ 
γήσουν παρά, για να το πούμε έτσι, 
«στάλα στάλα», με κίνδυνο να μην 
ξέρουμε πιο θα είναι το τελικό μο¬ 
ντέλο: «Μόνο δημιουργώντας πε¬ 
ριορισμένους αυτοδιαχειριζόμενους 
τομείς (μικρο-αυτοδιαχείριση), μπο¬ 
ρούμε να ελπίζουμε ότι θα αυξήσου¬ 
με την δημοκρατικότητα των θε¬ 
σμών γιατί η μικρή ομάδα είναι ένας 
προνομιακός τόπος για την εκμάθη¬ 
ση των κοινωνικών σχέσεων, την α¬ 
νάπτυξη του κριτικού πνεύματος, 
της τεχνικής διαχείρισης, την ανά¬ 
λυση των προβλημάτων» και τη 
γνώση της λήψης αποφάσεων. Άν¬ 
θρωποι που θα βρεθούν μ’ αυτό τον 
τρόπο σε μια κατάσταση μικρο-αυ- 
τοδιαχείρισης -ακόμα κι αν δεν μπο¬ 
ρέσουν να συλλάβουν, και το βασι¬ 
κότερο ούτε να κάνουν πράξη, μεγά¬ 
λα αυτοδιαχειριζόμενα σύνολα- δεν 
θα είναι λιγότερο κριτικοί και απαι¬ 
τητικοί απέναντι στους μεγάλους θε¬ 
σμούς οι οποίοι τους κατευθύνουν. 
Αν και δεν μπορούν να παράγουν 
μοντέλα, είναι τουλάχιστον ικανοί 
να αμφισβητήσουν αυτούς που τους 
καταπιέζουν ή απλώς περιορίζουν 
την ελευθερία τους. 

Σίγουρα, μια τέτοια μικρο-αυ- 
τοδιαχειριστική πορεία δεν ικανο¬ 
ποιεί απόλυτα (έχει κάτι το «τυφλό» 
που θυμίζει την παροιμιώδη δουλειά 
του «γερο-τυφλοπόντικα». Βαδίζο¬ 
ντας προς αυτήν την κατεύθυνση ο 
Μοτέ αναφέρει εξάλλου «για τη 
μαύρη εργασία»^ και τις αυθόρμητες 
πρακτικές, οι «κανόνες των οποίων 
δεν είναι γραμμένοι πουθενά». Επι¬ 
πλέον, οι επινοητές πιο αποτελεσμα¬ 
τικών τεχνικών συχνά θέλουν το 
«δημιούργημά τους να παραμένει 
κρυφό» λες και οι επινοήσεις αυτές 

Σχέδιο ΡαΜο Ρίαααο 


έχουν ανάγκη από σκοτεινές περνο- βρυώδεις κυψέλες του περιθωρίου της ανθρωπότητας. Κατά μια έννοια 

χές που να χρησιμεύουν για καταφύ- και της παρανομίας», είμαστε κατα- η μικρο-αυτοδιαχείριση θα γεννήσει 

για. Η θεσμοποίηση, παράγοντας τη δικασμένοι, στο πολιτικό επίπεδο να τη μακρο-αυτοδιαχείριση. 

διαφάνεια, μοιάζει να εκθέτει τους βαδίζουμε σχεδόν στην τύχη. Δεν Στο σημείο αυτό διαχωρίζονται 

εργαζόμενους σε έναν δυνητικό του- πρόκειται παρά για μια διακήρυξη από τους θεωρητικούς της δυϊστικής 

λάχιστον έλεγχο. πίστης που κάνει τον Μοτέ στο τέ- κοζνων/ας' οι τελευταίοι αυτοί αντι- 

Σίγουρα οι στάσεις αυτές -που λος του βιβλίου του να διατυπώνει παραθέτουν τη μικρο-αυτοδιαχείρι- 

μόλις πριν αναφέραμε- αποδείχνουν την υπόθεση ότι η αργή εξέλιξη της ση στα μεγάλα ετεροδιαχεψιζόμενα 

ότι οι εργάτες δυσπιστούν απέναντι «αυτοδιαχείρισης στάλα στάλα», και μη αυτοδιαχειριζόμενα σύνολα. 

στις προκατασκευασμένες ουτοπίες, αυτός ο τυφλός πειραματισμός, θα 

στα «μοντέλα» τα γραμμένα στο αποτελέσει αύριο την πραγματική ι- ΠΙ. Η δυΐστική κοινωνία 
χαρτί από μεμονωμένους μεταρρυθ- στορία της αυτοδιαχείρισης. 

μιστές, χωρίς προηγούμενο πείρα- Όπως είδαμε, αν και οι οπαδοί Η δυΐστική κοινωνία έχει πάρα 
ματισμό, και τα οποία -θα μπορούσε του μικρο-πεφαματισμού αμφισβη- πολύ καλά παρουσιαστεί από τον Α- 

να το περιμένει κανείς- ποτέ δε βρή- τούν τις α ρποτΐ θεωρητικές πρόκα- ντρέ Γκόρζ στο βιβλίο του Αάϊβιιχ 

καν ανθρώπους αρκετά αγνούς ώστε τασκευές των μεγάλων μοντέλων, αη ρεοΐείαήαί (Αντίο προλεταριάτο). 

να ζήσουν σύμφωνα με τις αρχές αυτό δε σημαίνει ότι δεν ελπίζουν Στο βιβλίο του αυτό δεν αρκείται να 

τους για πολύ καιρό, τουλάχιστον πως μέσα από απρόβλεπτες στη ση- κριτικάρει κάθε γενική θεωρία για 

χωρίς εξαναγκασμό. μερινή φάση διαδρομές, η αυτοδια- την απελευθέρωση της ανθρωπότη- 

Πάντως, θέτοντας σαν αρχή ότι χείριση -ακόμα κι αν προχωράει τας, αλλά φτάνει στο σημείο να «α- 

δεν μπορούν να βρεθούν προπλά- στάλα στάλα- θα καταλήξει να αλ- ποχαιρετήσευ> το «φορέα» αυτής 

σματα αυτοδιαχειριζόμενων συλλο- λάξει ολόκληρη την κοινωνία και να της θεωρίας: το προλεταριάτο. Βέ- 

γικών συμπεριφορών παρά σε «εμ- γράψει σιγά σιγά μια νέα ιστορία βαια, λέγοντας «αντίο προλεταριά- 

το» δεν εννοεί ότν οι εργάτες δεν υ¬ 
πάρχουν πια, αλλά αμφισβητεί ότι οι 
εργαζόμενοι στο σύνολό τους είναι 
οι φορείς της Μεγάλης Θεωρίας της 
απελευθέρωσής τους. 

Η αλήθεια είναι ότι αυτή η Με¬ 
γάλη Θεωρία έχει δημιουργηθεί από 
διανοούμενους, βγαλμένους συχνά 
από την αστική τάξη (Μαρξ καιΈν- 
γκελς). Ωστόσο, σε πολλά κείμενα, 
ο Μαρξ επιδίωξε να υπογραμμίσει 
ξεκάθαρα ότι δε θεωρούσε καθόλου 
τον εαυτό του σαν το δημιουργό της 
θεωρίας του προλεταριάτου. Το 
1879, λίγα χρόνια πριν από το θάνα¬ 
τό του, συνοψίζοντοις τη δράση όλης 
του της ζωής σε μια εγκύκλιο που α¬ 
πεύθυνε στους ηγέτες της γερμανι¬ 
κής σοσιαλδημοκρατίας και την ο¬ 
ποία συνυπέγραψε ο Ένγκελς, ο 
Μαρξ διευκρίνιζε: «Κατά τη δη¬ 
μιουργία της Διεθνούς διατυπώσαμε 
το έμβλημα του αγώνα μας: η χειρα¬ 
φέτηση της εργατικής τάξης θα είναι 
έργο της ίδιας της εργατικής τάξης. 
Δεν μπορούμε κατά συνέπεια, να εί¬ 
μαστε συνοδοιπόροι με ανθρώπους 
που διακηρύσσουν ανοιχτά ότι οι 
εργάτες είναι πολύ αμόρφωτοι για 
να απελευθερωθούν από μόνοι τους 
και ότι πρέπει να απελευθερωθούν 
από τα πάνω, δηλαδή από φιλάν¬ 
θρωπους μεγαλοαστούς και μικροα¬ 
στούς». 

Πρέπει παρόλα αχηά να ομολο¬ 
γήσουμε ότι μέσα από τα γραφτά 
του και τους λόγους του, ο Μαρξ α- 
φέθηκε σε ευρύτατες προβλέψεις 
χωρίς να έχει εξουσιοδοτηθεί γι’ αυ¬ 
τό από τη μεγάλη μάζα των εργα- 
10 τών. Και συχνά μάλιστα ο Μαρξ, 
κύρια στην ιδιωτική αλληλογραφία 
του, έκφρασε την απογοήτευσή του, 
μάλλον την αγανάκτησή του, για τις 
συγκεκριμένες θέσεις που είχαν πά¬ 
ρει οι εργάτες, φτάνοντας στο ση¬ 
μείο να «προβλέψευ> ότι οι επανα¬ 
στατικές ιδέες τους θα δυνάμωναν 


περισσότερο άμα προστεθούν «με¬ 
ρικά χρόνια εξαθλίωσης». 

Έναν αιώνα αργότερα, η άποψη 
αυτή θα επαναληφθεί από τον Μαρ- 
κούζε, ο οποίος θα χαρακτηρίσει μη 
επαναστάτες τους εργάτες των ανα¬ 
πτυγμένων καπιτοΛιστικών χωρών 
γιατί είναι υπερβολικά ενσωματω¬ 
μένοι στη βιομηχανική κοινωνία. Ο 
Μαρκούζε θα αναζητήσει τους φο¬ 
ρείς της επανάστασης ανάμεσα 
στους άνεργους των μεγάλων πόλε¬ 
ων και στους απόκληρους του Τρί¬ 
του κόσμου, ενώ ο Σερζ Μαλέ θα υ¬ 
ποστηρίξει ότι η τεχνολογική εξέλι¬ 
ξη γέννησε μια νέα εργατική τάξη, 
πιο επαναστατική και ικανή να αυ- 
τοδιαχειριστεί την παραγωγή. 

Έτσι η θεωρία του προλεταριά¬ 
του αποτελεί ένα πρόβλημα: ο Λού- 
κατς συνυπογράφει την άποψη ότι η 
ταξική συνείδηση «δίνεταυ> στο 
προλεταριάτο και ο Γκράμσι υπο¬ 
στηρίζει ότι το προλεταριάτο δεν 
μπορεί να συνειδητοποιήσει την ε¬ 
παναστατική θεωρία του παρά με τη 
μεσολάβηση του Κόμματος. Με δυο 
λόγια, με όσο σεβασμό κι αν γίνεται 
η αναφορά στο προλεταριάτο, γεγο¬ 
νός παραμένει το ότι η γενική θεω¬ 
ρία για τη χειραφέτηση είναι έργο 
των «στοχαστών», των «ειδικών» ή 
των «πρωτοποριακών μειοψηφιών» 
και όχι του συνόλου της εργατικής 
τάξης. Με τον τρόπο αυτό, η θεωρί¬ 
α της αυτοδιαχείρισης, της χεφαφέ- 
τησης του προλεταριάτου, δε φαίνε¬ 
ται να έχει παραχθεί από το προλε¬ 
ταριάτο. Ο ρόλος των διανοουμένων 
δύσκολα μπορεί να οριστεί, εκτός κι 
αν αρνηθούμε κάθε γενική θεωρία 
και μείνουμε στο μικρο-πειραματι- 
σμό για τον οποίο ήδη μιλήσαμε. 

Η «αναδίπλωση» αυτή θα είχε 
και ένα άλλο πλεονέκτημα: όπως 
συχνά υπενθυμίζεται, η μεγάλη θεω¬ 
ρία των «Στοχαστών Δασκάλων» 
γέννησε στη διάρκεια της ιστορίας 
καταπιεστικά καθεστώτα. Όποιος κι 


αν ήταν ο διακηρυγμένος στόχος 
των «νέων απελευθερωτών», να ε¬ 
νεργούν για το καλό του λαού και 
μάλιστα στο όνομα ολόκληρου του 
λαού, καμιά συνολική αυτοδιαχείρι¬ 
ση δεν εφαρμόστηκε και αν αποφα- 
σίστηκαν μεγάλες κοινωνικές ανα¬ 
τροπές, αυτό έγινε «από τα πάνω», 
όπως για παράδειγμα στην Καμπό¬ 
τζη. 

Μπορεί κανείς να μη δει σ’ όλα 
αυτά παρά αποκλίσεις, σφάλματα 
και να πιστέψει ότι εξηγούνται από 
τα λάθη μερικών ανθρώπων, την 
«προσωπολατρεία» ή τα «εγκλήμα¬ 
τα» του ενός ή του άλλου καθοδηγη¬ 
τή. Υπάρχουν άνθρωποι, που αν και 
ομολογούν ότι η ΕΣΣΔ ή οι άλλες 
κομμουνιστικές χώρες δεν είναι πια 
«μοντέλα», συνεχίζουν να υποστη¬ 
ρίζουν ότι ο απολογισμός αυτών των 
καθεστώτων είναι «συνολικά θετι¬ 
κός» από το γεγονός και μόνο ότι έ¬ 
χει εξαλειφθεί η εκμετάλλευση από 
την αστική τάξη. Είναι αλήθεια ότι 
οι δυσλειτουργίες του γραφειοκρα¬ 
τικού συστήματος είναι τέτοιες ώστε 
έχουν καταλήξει να δημιουργήσουν 
αυτό που ονομάζουμε «αυτοδιαχει- 
ριζόμενες ταξιαρχίες», τηλεκατευ¬ 
θυνόμενες από την κεντρική εξουσί¬ 
α, οι οποίες έχουν σαν λειτουργία να 
παρακινούν μια ορισμένη δημιουρ¬ 
γικότητα στο επίπεδο της εκτέλεσης 
των καθηκόντων. Αυτό δε σημαίνει 
ότι αυτές οι «αυτοδιαχειριζόμενες 
ταξιαρχίε9>, ούτε εξάλλου ο συνε¬ 
ταιριστικός τομέας, ούτε πρόσφατα 
στη Γαλλία τα «εργαστηριακά συμ¬ 
βούλια» βάζουν καθόλου σε αμφι¬ 
σβήτηση τις συνολικές πολιτικές δο¬ 
μές. Αυτό που πάντα λείπει είναι ένα 
αντιιεραρχικό σύστημα γενικευμένης 
αυτοδιαχείρισης. Κι από κει ξεκινά 
ένα είδος μεγάλου σχίσματος ανά¬ 
μεσα στους οπαδούς της αυτοδιαχεί- 
ρησης: 

Για τους μεν, η μη αυτοδιαχεί¬ 
ριση (η ετεροδιαχείριση) των μεγά- 

λων οικονομικών και πολιτικών συ¬ 
νόλων είναι αθεράπευτη. Το ίδιο το 
σχέδιο θεσμοθέτησης μιας από τα 
πριν αυτοδιαχειριζόμενης κοινωνί¬ 
ας, στο σύνολο και στις λεπτομέ- 
ρειές της είναι αντιφατικό. Στοχεύο¬ 
ντας στην ολότητα, δεν μπορούμε 
παρά να δημιουργήσουμε τον ολο¬ 
κληρωτισμό. Κάτω απ’ αυτές τις 
συνθήκες, πρέπει να εγκαταλείψου¬ 
με την 3 ρποτί κατασκευή παραδειγ¬ 
μάτων εξισωτισμού και να δεχθούμε 
ότι οι μεγάλοι ιεραρχικοί θεσμοί που 
διέπουν τις σύγχρονες κοινωνίες δεν 
μπορούν να είναι αυτοδιαχειριζόμε- 
νοι. 

Στο εξής, αν θέλουμε να ζούμε 
αυτοδιαχειριστικά, είμαστε υποχρε¬ 
ωμένοι να διατηρήσουμε χώρους μι¬ 
κρών διαστάσεων και να ξαναδώ- 
σουμε περιεχόμενο στην «ιδιωτική 
ζωή». Έτσι μπορούμε να δεχτούμε 
ένα νέο-μανιχαϊσμό και αντί να επι¬ 
διώξουμε να εγκαθιδρυθεί ένα σύ¬ 
στημα όπου θα κυριαρχούσε η «γε¬ 
νική θέληση», αντί για το «εθνικό 
πλάνο» ή τη «γενικευμένη αυτοδια¬ 
χείριση», πρέπει να συλλάβουμε την 
ανταγωνιστική διάταξη δυο κό¬ 
σμων: από τη μια μεριά μια κρατική 
ή «πολυεθνική» μακροετεροδιαχεί¬ 
ριση και, από την άλλη στο περιθώ¬ 
ριο, πολυάριθμες αυτομικρο-διαχει- 
ρίσεις. Το θέμα είναι να αποσυνδε¬ 
θούν οι μεγάλες σφαίρες της ετερο¬ 
νομίας (της ετεροδιαχείρισης) για να 
προκόψουν διαστήματα αυτονομίας 
(αυτοδιαχείρισης) που να ξεφεύγουν 
από τις επιταγές του Κράτους και 
των κεντρικών Διοικήσεων. Ο Α- 
ντρέ Γκορζ το λέει ξεκάθαρα: “Η ε¬ 
λευθερία είναι βασικά η δοσμένη 
στον καθένα δυνατότητα να χτίζει 
μια φωλιά (υπογραμμισμένο από 
τον Γκορζ) που να προστατεύει την 
προσωπική του ζωή”. Έτσι έχουμε 
μια δυϊστική κοινωνία, όπως, κατά 
μια άλλη έννοια, άλλοι μιλούν για 
κοινωνία δυαδική. Για τους τελευ¬ 


ταίους αυτούς υπάρχουν δύο ανατι¬ 
θέμενες κοινωνίες που συσπειρώ¬ 
νουν διαφορεακά άτομα ενώ, κατά 
τον Γκορζ, ο διαχωρισμός διαπερνά 
συχνά τα άτομα που ζουν (για να 
κερδίσουν το ψωμί τους) πότε στον 
κόσμο της αναγκαιότητας και, στη 
συνέχεια, στα μικρά περιθώρια της 
ελευθερίας. 



Λέγοντας αυτά ο Γκορζ νομίζει 
όα έδωσε ένα νόημα στη φράση του 
Μαρξ: «Η κυριαρχία της ελευθερίας 
δεν μπορεί να οικοδομηθεί παρά στη 
βάση της κυριαρχίας της αναγκαιότη¬ 
τας». Αλλά, για τον Μαρξ, αναγνώ¬ 
στη του Σπινόζα, η ελευθερία σε ό¬ 
λα τα επίπεδα δεν μπορούσε να ε¬ 
φαρμοστεί παρά μέσω της γνώσης 
των νόμων και της φύσης. Αφού το 
βασικό εμπόδιο στην αποτελεσματι¬ 
κή δράση του ανθρώπου είναι η ά¬ 
γνοια, ο Μαρξ φαίνεται να απείχε 
πολύ από το να επιδιώκει μια δυαδι¬ 
κή κοινωνία, ένα αρχιπέλαγος μι- 
κρο-αυτοδιαχειρίσεων όπου θα μπο¬ 
ρούσε να ζήσει κανείς ελεύθερος, έ¬ 
ξω από τους αναγκαίους κανόνες. 
Αντίθετα, η κατανόηση όλων των 
νόμων της φύσης είναι αυτή που θα 
επιτρέψει τη δημιουργία ενός ορθο¬ 
λογικού συστήματος όπου -όπως 
πίστευε- «η ελεύθερη ανάπτυξη του 


καθένα θα ήταν η προϋπόθεση για 
την ελεύθερη ανάπτυξη όλων». Μι¬ 
κρό- ή μακρο-αυτοδιαχείριση, αυτές 
είναι οι δυο βασικές επιλογές που, 
στο τέλος αυτού του αιώνα, διαι¬ 
ρούν τους οπαδούς της αυτοδιαχεί¬ 
ρισης. 

Οι πρώτοι μπορούν να στηρίζο¬ 
νται σε έναν κάποιο πειραματισμό 
πάνω στη ζωή, στο περιθώριο, στις 
πολυάριθμες μικρές ομάδες, ενώ ό¬ 
λα τα μεγάλα σύνολα είναι ετερο- 
διαχειριζόμενα. Η μακρο-αυτοδια¬ 
χείριση δεν υπάρχει παρά σαν σχέ¬ 
διο, αλλά δεν είναι και τόσο σίγουρο 
ότι αυτό το προκατασκεύασμα είναι 
κάτι παραπάνω από μια ουτοπία" μή¬ 
πως αντίθετα είναι ο φόβος ότι το 
«φάντασμα» (άλλοτε του κομμουνι¬ 
σμού) σήμερα της αυτοδιαχείρισης 
δεν είναι ένα απατηλό όραμα αλλά η 
απειλή μιας άλλης κοινωνίας, εφι¬ 
κτής, χωρίς αφεντικά, που επανει¬ 
λημμένα αναγκάζει τις μεγάλες ετε- 
ροδιαχεφιστικές δυνάμεις να επεμ¬ 
βαίνουν στρατιωτικά για να σταμα¬ 
τήσουν την έστω αμφίβολη πορεία 
προς τη γενικευμένη αυτοδιαχείρι¬ 
ση; Στην Ουγγαρία το 1956, στην 
Τσεχοσλοβακία το 1968, στην Πο¬ 
λωνία πριν από μερικούς μήνες η ε¬ 
πέμβαση ήταν ενάντια σε ανέφικτες 
ουτοπίες ή ενάντια σε μια εξισωτική 
και ελεύθερη κοινωνία που φαίνεται 
όχι μόνο πραγματοποιήσιμη αλλά 
και επικείμενη; Έτσι ο φόβος τους 
μπορεί να ερμηνευθεί από άλλους, 
από μας, σαν ελπίδα. 


1. .^ε μπορούμε να χρησιμοποιή¬ 
σουμε γνωστική εννοιολογία («απο¬ 
δείχνεται») γιατί μεσολαβεί το «φε¬ 
τίχ» και το «πεφωτισμένο». 

2. Πρόκειται για την εργασία κυ¬ 
ρίως μεταναστών που δουλεύουν πα¬ 
ράνομα, χωρίς κάρτα εργασίας, σε 
επιχειρήσεις που λειτουργούν πρόχει¬ 
ρα ξεφεύγοντας από τον κρατικό 
έλεγχο (σ.τ.ε.) 

Η παρακάτω αναδημοσίευση αναφέρει 
κάποιες βασικές θέσεις του μεγάλου 
θεωρητικού Π. Κροπότκιν σε σχέση 
με τους προβληματισμούς αλλά και 
την προετοιμασία των κοινοτιστικών 
εγχειρημάτων, καθώς εκείνα βρίσκο¬ 
νται στα πρώτα τους βήματα. 

Αφοσιωμένος στην ελευθεριακή σκέψη, ο 
Κροπότκιν μας χαρίζει αξιοσημείωτες παρατηρή¬ 
σεις σε ό,τι αφορά την αναπροσαρμογή της κοινω¬ 
νίας στο κοινοτιστικό μοντέλο ενώ, παράλληλα, για 
προσωπικούς του λόγους αναγκάζεται να επιχειρη¬ 
ματολογήσει μια διατακτική θέση απέναντι στον 
ακτιβισμό, νιώθοντας πως πρέπει να δικαιολογή¬ 
σει την άρνησή του σε μια συμμετοχή που χρειάζε¬ 
ται περισσότερες θυσίες. Γι’ αυτό και αποκαλύπτε¬ 
ται αγκιστρωμένος -παρά τις προσπάθειές του να 
απαλλαχτεί- από τους μύθους σε σχέση με την «κα¬ 
κή φύση» του ανθρώπου, ξεπέφτοντας σ’ ένα ατυ¬ 
χή παραλληλισμό των κρατουμένων με τους κοινο- 
τιστές. 

Επιπλέον, γνωρίζει και ο ίδιος πως, όσο πιο ρε¬ 
αλιστική κι αν ήταν στην εποχή του η θεωρία της 
χειραφέτησης των μαζών μέσω της προπαγάνδας, 
καμιά θεωρία της απελευθέρωσης δεν είναι εφικτή 
αν δεν ανταποκρίνεται σε επίκαιρες πρακτικές. Γι’ 
αυτό κι εμείς πιστεύουμε πως η απογοήτευση είναι 
δεδομένη μόνο για τους ανθρώπους που δεν προ¬ 
σπάθησαν. 

Απ’ την άλλη, βέβαια, είναι λογικό να μη γνω¬ 
ρίζει τη σύγχρονη εποχή που απαιτεί διαφορετικές 
α^ και περισσότερες αναλύσεις πάνω στο θέμα 
των νεοσύστατων κομμουνιστικών κοινοτήτων, ό¬ 
πως η αποβολή των πλαστών αναγκών του καπιτα¬ 
λισμού, η αποφυγή δημιουργίας ενός ασύλου όλων 
των απαγορευμένων καρπών της σημερινής κοινω¬ 
νίας, η εξωτερική πίεση του ανταγωνισμού πάνω 
στην οικονομική δημοκρατία, η οικολογική κρίση 
με τις συγκρουσιακές σχέσεις που δημιουργεί 
κΧπ. 

Ωστόσο, οφείλουμε να αναγνωρίσουμε την α¬ 
ξία της ερευνητικής προσπάθειας του Κροπότκιν 
1 η καθώς και τις ενδιαφέρουσες αναλύσεις πάνω στην 

-ΙΑ προβληματική των κομμουνιστικών εγχειρημά¬ 
των, οι οποίες, ακόμη και σήμερα, θα πρέπει να ε¬ 
ξετάζονται με την ίδια σοβαρότητα. 

Έτσι, ελπίζοντας πως οι απόψεις του θα συνει¬ 
σφέρουν στο σκοπό για τον οποίο γράφτηκαν, ανα¬ 
δημοσιεύουμε αυτή την επιστολή φιλοδοξώντας κι 
εμείς να υποστηρίξουμε το ξεκίνημα μιας κομμου¬ 
νιστικής αποικίας. 


Π. Κροπότκιν: 


Κάποιοι Κομμουνιστές, κάτοικοι της Βόρειας Αγ¬ 
γλίας, αποφάσισαν να ιδρύσουν έναν οικισμό, ο ο¬ 
ποίος θα είναι κατά κάποιο τρόπο παρόμοιος με 
αυτόν του ΗοΛετί Μϊΐΐ στο δίΗτηίΙιννεΐΙβ, αλλά θα 
διέπεται από Κομμουνιστικές αρχές. Οι υπεύθυνοι 
του σχεδίου βρίσκονται σε διαπραγματεύσεις για 
διάφορα πακέτα γης, αλλά ακόμη δεν έχουν πάρει 
την τελική απόφαση ως προς την τοποθεσία στην 
οποία θα στρατοπεδεύσει ο καταυλισμός τους. 
Πληροφορηθήκαμε όμως, ότι, αν ως την τελευταί¬ 
α στιγμή δεν παρουσιαστούν απρόβλεπτες δυσκο¬ 
λίες, η αποικία θα εγκατασταθεί στο Τγηεείάε ή το 
Ψε&Γδΐάε, κατά πάσα πιθανότητα στο δεύτερο. Ο 
Πρίγκιπας Κροπότκιν, που προσκλήθηκε να γίνει ο 
ταμίας, απάντησε με τον ακόλουθο τρόπο: 

νΐοΐα ϋοίίαξβ, ΒΗτηΙβγ, Κβηί, ΡβΒ. 16, 1895 
Αγαπητέ σύντροφε, 

υχαριστώ για το ευγενικό γράμμα σου και την 
εξαιρετικά καθαρή παρουσίαση των γεγονότων. 
Επιπλέον, σ’ ευχαριστώ για την εμπιστοσύνη σου σε 
εμένα. Αλλά πρέπει να σας πω ότι με κανέναν τρό¬ 
πο δεν θα μπορούσα να γίνω ταμίας. Είμαι το λιγό¬ 
τερο κατάλληλο άτομο γι ’ αυτή τη δουλειά, καθώς 
ποτέ μου δεν κατάφερα να κρατήσω λογαριασμούς 
για τα δικά μου έσοδα και έξοδα. 

σο αφορά το σχέδιό σας, πρέπει να σας πω ό¬ 
τι δεν έχω πολύ εμπιστοσύνη σε σχέδια κομ¬ 
μουνιστικών κοινοτήτων που ξεκινούν κάτω από τις 
παρούσες συνθήκες, και πάντα λυπούμαι πολύ να 
βλέπω άνδρες και γυναίκες να υποφέρουν όλων των 
ειδών τις στερήσεις για να συναντήσουν στο τέλος, 
στις περισσότερες περιπτώσεις, μόνον απογοήτευση, 
να αποσύρονται για πολλά χρόνια από την προπα- 
γάνδιση ιδεών μέσα στις μάζες, και από τη βοήθεια 
που προσφέρουν στις μάζες για τη χειραφέτησή 
τους, για να κάνουν ένα πείραμα που έχει πολλές 
πιθανότητες να αποτύχει. 

Ένα γράμμα για μια προτεινόμενη 
Κομμουνιστική εγκατάσταση 


Α λλά πρέπει επίσης να πω ότι στο σχέδιό σας ό- 
^Λ,πάρχουν πολλά σημεία που, αναμφίβολα, του 
δίνουν περισσότερες πιθανότητες επιτυχίας σε σύ¬ 
γκριση με τα περισσότερα προηγούμενα πειράματα. 
Επί χρόνια κήρυττα ότι, α¬ 
φού υπάρχουν άνθρωποι α¬ 
ποφασισμένοι για ένα τέ¬ 
τοιο πείραμα, αυτό πρέπει 
να γίνει: 

1. Όχι σε απομακρυ¬ 
σμένες περιοχές, όπου θα 
συναντούσαν επιπρόσθετα 
στις δικές τους δυσκολίες, 
όλες τις κακουχίες που ένας 
πρωτοπόρος του πολιτισμού 
έχει να αντιμετωπίσει σε 
μια ακατοίκητη χώρα (κι ε¬ 
γώ ο ίδιος γνωρίζω πολύ 
καλά, από δική μου πείρα 
αλλά και τω φίλων μου πό¬ 
σο μεγάλες είναι αυτές οι 
δυσκολίες), αλλά στην γει¬ 
τονιά των πόλεων. Σε τέ¬ 
τοιες περιπτώσεις κάθε μέ¬ 
λος της κοινότητας μπορεί να απολαμβάνει τα πολ¬ 
λά οφέλη του πολιτισμού. Ο αγώνας της ζωής είναι 
ευκολότερος, γιατί από τη μία επωφελούμαστε από 
τα βήματα που έχουν κάνει οι πρόγονοί μας, και α¬ 
πό την άλλη ωφελούμαστε από την πείρα των γειτό¬ 
νων μας. 

Και κάθε βΐέλος που είναι δυσαρεστημένο από 
την κοινοτική ζωή μπορεί, ανά πάσα στιγμή, να επι¬ 
στρέφει στην ατομική ζωή της παρούσας κοινωνίας. 
Σε μια τέτοια περίπτωση, μπορεί κανείς να απολαύ¬ 
σει την διανοητική, επιστημονική και καλλιτεχνική 
ζωή του πολιτισμού μας, χωρίς απαραίτητα να εγκα- 
ταλείψει την κοινότητα. 

2. Μια νέα κοινότητα, αντί να μιμηθεί το παρά¬ 
δειγμα των προγόνων μας και να ξεκινήσει με την ε¬ 



κτεταμένη γεωργία, με όλες τις ταλαιπωρίες, τα ατυ¬ 
χήματα, τα μειονεκτήματα και το ποσοστό σκληρής 
δουλειάς που απαιτεί, η οποία είναι πολύ συχνά α¬ 
νώτερη των δυνάμεων των μελών της κοινότητας, 
πρέπει να ανοίξει νέους 
τρόπους παραγωγής, όπως 
ανοίγει νέους τρόπους κα¬ 
τανάλωσης. Πρέπει, μου 
φαίνεται, να ξεκινήσει με ε¬ 
ντατική γεωργία - που ση¬ 
μαίνει, αγοραία κηπευτική 
καλλιέργεια, βοηθούμενη ό¬ 
σο το δυνατόν από καλλιέρ¬ 
γεια σε θερμοκήπια. Εκτός 
του πλεονεκτήματος της α¬ 
σφάλειας της σοδειάς, που 
παρέχεται από την ποικιλία 
της και τα ίδια τα μέσα της 
καλλιέργειας, αυτού του εί¬ 
δους η καλλιέργεια έχει το 
πλεονέκτημα ότι επιτρέπει 
στην κοινότητα να χρησιμο¬ 
ποιήσει ακόμη και τις πιο 
μικρές δυνάμεις. Κι ο καθέ¬ 
νας γνωρίζει πόσο αποδυναμωμένοι είναι οι περισ¬ 
σότεροι εργάτες των πόλεων από τις φονικές συνθή¬ 
κες υπό τις οποίες οργανώνονται σήμερα οι περισ¬ 
σότερες βιομηχανίες. 

3. Η πρώτη συνθήκη επιτυχίας, όπως απέδειξαν 
οι αγροτικές κοινότητες αηαηα, οι Νέοι Ίκαροι και 
πολλοί άλλοι, είναι να απεκδυθεί ο κοινοτισμός από 
το μοναστικό και στρατιωτικό του περίβλημα και να 
τον συλλάβουμε ως τη ζωή ανεξάρτητων οικογε¬ 
νειών, που βρίσκονται μαζί εξαιτίας της επιθυμίας 
τους να αποκτήσουν υλική και ηθική ευζωία με τον 
συνδυασμό των προσπαθειών τους. Η θεωρία σύμ¬ 
φωνα με την οποία η οικογενειακή ζωή πρέπει να 
καταστραφεί εντελώς για να έχουμε οικονομία στα 
καύσιμα που χρησιμοποιούνται στην κουζίνα ή για 
τη θέρμανση της τραπεζαρίας είναι τελείως εσφαλ- 


Σχέδιο Μαΐεϋε Οεαη 

μένη. Και είναι σίγουρο ότι οι Νέοι Ίκαροι έχουν α¬ 
πόλυτο δίκιο όταν εισάγουν όσο το δυνατόν περισ¬ 
σότερη οικογενειακή και ομαδική ζωή, ακόμη και 
στον τρόπο που παίρνουν τα γεύματά τους. 

4. Μου φαίνεται πως έχει αποδειχθεί με στοι¬ 
χεία, ότι, αν οι άνθρωποι δεν είναι ούτε άγγελοι ού¬ 
τε σκλάβοι, όπως τους θέλουν οι εξουσιαστές ουτο- 
πιστές, τότε οι Αναρχικές αρχές είναι οι μόνες με 
βάση τις οποίες μια κοινότητα έχει ελπίδες να πετύ- 
χει. Στις εκατοντάδες ιστορίες κοινοτήτων που είχα 
την ευκαιρία να διαβάσω, πάντα διαπίστωνα ότι η 
εισαγωγή οποιουδήποτε είδους εκλεγμένης αρχής ή¬ 
ταν πάντα, χωρίς καμία εξαίρεση, ο λόγος για τον ο¬ 
ποίο αποτύγχανε η κοινότητα. Ενώ, από την άλλη 
μεριά, οι κοινότητες που απόλαυσαν μια μερική και 
κάποιες φορές πολύ ουσιαστική επιτυχία, είναι εκεί¬ 
νες που δεν αποδέχθηκαν καμία άλλη αρχή πέρα α¬ 
πό την ομόφωνη απόφαση της συνέλευσης, ενώ προ¬ 
τίμησαν, όπως κάνουν διακόσια εκατομμύρια αγρό¬ 
τες της Σλαβονίας, και όπως έκαναν οι Γερμανοί 
Κομμουνιστές στην Αμερική, να συζητούν για κάθε 
ζήτημα τόσο, όσο χρειάζεται για να φτάσουν σε μια 
ομόφωνη απόφαση της συνέλευσης. Οι Κομμουνι¬ 
στές, που είναι δεσμευμένοι να ζουν σ’ ένα στενό 
κύκλο λίγων ατόμων, στον οποίο οι μικροπρεπείς α¬ 
γώνες για κυριαρχία γίνονται εντονότερα αισθητοί, 
οφείλουν με αποφασιστικότητα να εγκαταλείψουν 
τις ουτοπίες της διοίκησης από εκλεγμένες επιτρο¬ 
πές και της αρχής της πλειοψηφίας. Πρέπει να συμ¬ 
βιβαστούν με την πραγματικότητα της πρακτικής η 
οποία ισχύει για πολλά εκατοντάδες χρόνια σε χι¬ 
λιάδες κοινότητες και πρέπει να θυμούνται ότι σ’ 
αυτές πς κοινότητες η πλειοψηφική αρχή και η ε¬ 
κλεγμένη κυβέρνηση πάντα ήσαν συνώνυμα και συ¬ 
νακόλουθα της αποσύνθεσης - ποτέ της σταθερότη¬ 
τας. 

αυτά τα τέσσερα σημεία έχω φτάσει, απ’ όσα 
^ γνωρίζω για την πραγματική ζωή των Κομμου¬ 
νιστικών κοινοτήτων, όπως έχει γραφτεί από Ρώ¬ 
σους και Δυτικοευρωπαίους που δεν είχαν θεωρητι¬ 
κές αντιλήψεις, δεν προώθησαν θεωρητικές από¬ 
ψεις, απλώς έγραψαν ή μου είπαν προφορικά τι έζη- 
σαν. Η δυστυχία, η ανία και η συνακόλουθη αύξηση 
του ττνεύματος ραδιουργίας για εξουσία, ήσαν πάντα 
οι δύο κυριότεροι λόγοι της ανεπιτυχίας. 



Σχέδιο ΤΗίμ Μαανο 


^~Πώρα, κι απ’ όσο μπορώ να δω από το γράμμα 
Λ. σας, η κοινότητα που θέλετε να δημιουργήσετε 
θεωρεί τα παραπάνω τέσσερα σημεία ως θεμελιώδη 
και, έτσι, πιστεύω ότι έχει πολλές ελπίδες επιτυχίας. 


αυτά τα τέσσερα σημεία θα έπρεπε, επίσης, να 
4^ προσθέσω κι ένα τέταρτο, στο οποίο συμφωνεί¬ 
τε βέβαια εκ των προτέρων. Αυτό είναι, να κάνετε 
κάθε τι δυνατόν για να μειώσετε την οικιακή εργα¬ 
σία στο ελάχιστο και να ανακαλύψετε προς τον σκο¬ 
πό αυτό, ή να επινοήσετε αν είναι αναγκαίο, όλες 
τις δυνατές διευθετήσεις. Στις περισσότερες κοινό¬ 
τητες αυτό το σημείο αγνοήθηκε υπερβολικά. Οι γυ¬ 
ναίκες και τα κορίτσια παρέμειναν στη νέα κοινωνί¬ 
α ό,τι ήσαν στην παλιά - οι δούλες της κοινότητας. 
Οι ρυθμίσεις για την όσο το δυνατόν μείωση του υ¬ 
περβολικού ποσοστού της εργασίας που οι γυναίκες 
ασκούν άσκοπα για την ανατροφή των παιδιών τους 
καθώς και για το νοικοκυριό είναι, κατά τη γνώμη 
μου, τόσο ουσιώδεις για την επιτυχία της κοινότη¬ 
τας, όσο και οι κατάλληλες ρυθμίσεις στα χωράφια, 
στα θερμοκήπια ή στα αγροτικά μηχανήματα. Αλλά 
ενώ κάθε κοινότητα ονειρεύεται να έχει τον τελειό¬ 
τερο αγροτικό ή βιομηχανικό εξοπλισμό, σπανίως 
στρέφει την προσοχή της στις δυνάμεις της αθώας 
σκλάβας, της γυναίκας, που σπαταλιούνται. Όμως, 
με όλα αυτά, μια κοινότητα που ξεκινά μέσα στην 
παρούσα κοινωνία έχει να αντιμετωπίσει πολλές, 
σχεδόν μοιραίες, δυσκολίες. 





ΕΛΕΥΘΕΡΙΑΚΟΣ ΚΟΙΝΟΤΙΣΜΟΣ 


Τ Τ απουσία κοινοτισηκού πνεύματος είναι, ίσως, 
ί Λ. η μικρότερη από αυτές. Ενώ τα θεμελιώδη χα¬ 
ρακτηριστικά του ανθρώπινου χαρακτήρα μπορεί να 
μεσολαβηθούν μόνο από μια πολύ οφγή εξέλιξη, τα 
συγκριτικά ποσοστά ατομικιστικού κι αλτρουιστικοό 
πνεύματος είναι μεταξύ των πιο ασταθών χαρακτη¬ 
ριστικών του ανθρώπου. Όντας και τα δύο προϊόντα 
μιας προηγούμενης ανάπτυξης, τα σχετικά ποσοστά 
τους αλλάζουν κατ’ άτομο, κι ακόμη κατά κοινωνί¬ 
α, με ταχύτητα που θα εξέπληττε τον κοινωνιολόγο 
αν είχε την προσοχή του στραμμένη μόνο στο υπο¬ 
κείμενο κι ανέλυε τα αντίστοιχα γεγονότα. 

Τ Τ κυριότερη δυσκολία βρίσκεται στο ίδιο το μι- 
± ± κρό μέγεθος της κοινότητας. Σε μια μεγάλη 
κοινότητα η τραχύτητα του χαρακτήρα του καθενός 
απαλύνεται, είναι λιγότερο σημαντική κι αξιοσημεί¬ 
ωτη. Σε μια μικρή ομάδα αποκτούν, εξαιτίας των 
συνθηκών της ίδιας της ζωής, μια υπερβολική σπου- 
δαιότητα. Περισσότερη επαφή μεταξύ των γειτόνων, 
από αυτή που υπάρχει σήμερα, είναι απολύτως ανα¬ 
γκαία. Οι άνθρωποι μάταια προσπάθησαν να ζή- 
σουν απομονωμένοι και να ρίξουν στις πλάτες της 
κυβέρνησης όλες τις ασήμαντες υποθέσεις που είναι 
υποχρεωμένοι να αναλαμβάνουν οι ίδιοι. Αλλά στις 
μικρές κοινότητες η επαφή είναι πολύ κοντινή και 
αυτό που είναι χειρότερο είναι ότι τα ατομικά στοι¬ 
χεία του χαρακτήρα αποκτούν μια υπερβολική 
σπουδαιότητα καθώς επηρεάζουν την ζωή της κοι¬ 
νότητας. Το γνωστό παράδειγμα των 20 κρατουμέ¬ 
νων που είναι κλεισμένοι σ’ ένα δωμάτιο ή των 20 
επιβατών ενός ατμόπλοιου που σύντομα αρχίζουν 
να μισούν ο ένας τον άλλον εξαιτίας μικρών ελατ¬ 
τωμάτων στον χαρακτήρα του καθένα αξίζει αναφο¬ 
ράς. 

ια να επιτύχει το Κομμουνιστικό εγχείρημα, 
2 . καθώς είναι ένα εγχείρημα που αφορά την κοι¬ 
νή ζωή των ανθρώπων, πρέπει να διεξαχθεί σε με¬ 
γάλη κλίμακα. Μια ολόκληρη πόλη με 20.000 κατοί¬ 
κους, τουλάχιστον, πρέπει να οργανώσει την αυτο- 
διαχειριζόμενη ικανοποίηση των πρώτων αναγκών 
της ζωής (σπίτια και βασική επίπλωση, τροφή και 
ένδυση), ταυτόχρονα με μια εκτεταμένη ανάπτυξη 
των ελεύθερων ομάδων για την ικανοποίηση των υ¬ 
ψηλότερων καλλιτεχνικών, επιστημονικών και λό¬ 
γιων αναγκών και ερασιτεχνικών απασχολήσεων - 


πριν μπορέσει αυτή να αποφανθεί για τις πειραματι¬ 
κά δοκιμασμένες δυνάμεις ή αδυναμίες των συγχρό¬ 
νων μας για Κομμουνιστική ζωή. (Παρεμπιπτόντως, 
το πείραμα δεν είναι και τόσο ανέφικτο όπως φαί¬ 
νεται με μια πρώτη ματιά). 


Τ Τ επόμενη μεγάλη δυσκολία είναι η εξής: Αεν ή- 
± Α μαστέ ιθαγενείς ανέγγιχτοι από τον πολιτισμό, 
που μπορούν να ξεκινήσουν μια νομαδική ζωή με 
καλύβες και βέλη. Ακόμη κι αν δεν υπήρχαν νόμοι 
για το κυνήγι, θα έπρεπε να νοιαζόμαστε -η πλειο- 
ψηφία, τουλάχιστον- για κάποιες ανέσεις και για 
κάποια καλύτερα κίνητρα για υψηλότερη ποιότητα 
ζωής από μια σταγόνα αλκοόλ που μας φέρνουν οι 
έμποροι σε αντάλλαγμα της γούνας. Αλλά στις πε¬ 
ρισσότερες περιπτώσεις, μια Κομμουνιστική κοινό¬ 
τητα είναι αναγκασμένη να αρχίσει με ακόμη λιγό- 
τερα, καθώς είναι επιβαρημένη με το χρέος για τη 
γη στην οποία έχει εγκατασταθεί και είναι μεγάλη ε¬ 
νόχληση για τους ιδιοκτήτες της γύρω γης και των 
βιομηχανιών. Συνήθως ξεκινά με ένα μεγάλο χρέος, 
ενώ οφείλει να αρχίζει με δικό της μερίδιο κεφαλαί¬ 
ου που παράχθηκε από την συσσώρευση εργασίας 
των προηγούμενων γενεών. Έτσι, η συνήθης συνθή¬ 
κη για κάθε Κομμουνιστική κοινότητα που έχει μέ¬ 
χρι σήμερα επιχειρηθεί, είναι η δυστυχία και ένας 
τρομερός αγώνας για τις απλές ανάγκες της ζωής, 
για να μην μιλήσουμε για την πιο πάνω εχθρότητα. 
Αυτός είναι ο λόγος που δεν θα μπορούσα να επιμεί- 
νω πολύ πάνω στην σοφή σας απόφαση, να ξεκινή- 

σετε εντατική καλλιέργεια υπό τις οδηγίες έμπειρων 
καλλιεργητών, καλλιέργεια που είναι η πιο ανταπο¬ 
δοτική από όλες τις μορφές γεωργίας. 

γ^τη συνέχεια, εμφανίζεται η δυσκολία του ότι οι 
^άνθρωποι ^εν είναι συνηθισμένοι στη σκληρή 
γεωργική εργασία, την ανειδίκευτη και την εμπορι¬ 
κή εργασία -δηλαδή, ακριβώς σ’ εκείνα τα είδη ερ¬ 
γασιών που απαιτούνται περισσότερο στην νέα 
αποικία. 

αι τέλος υπάρχει και η δυσκολία που όλες οι 
-ί\παρόμοιες αποικίες πρέπει να παλέψουν. Την 
στιγμή που αρχίζουν να ευημερούν αρχίζουν να κα¬ 
τακλύζονται από νεοφερμένους που έχουν αποτύχει 
στην ζωή τους, που η ενέργειά τους έχει ήδη καμ¬ 
φθεί από την χρόνια ανεργία και ανέχεια, πράγματα 
για τα οποία ελάχιστοι πλούσιοι έχουν την παραμι¬ 
κρή ιδέα. Πριν ξεκινήσουν αυτοί οι άνθρωποι δου¬ 
λειά πρέπει να αναπαυτούν και να τραφούν καλά. Ή 
δυσκολία αυτή δεν είναι θεωρητική. Όλες οι Κομ¬ 
μουνιστικές αποικίες της Αμερικής την έχουν περά¬ 
σει. Και στις περιπτώσεις αυτές, αν οι άποικοι δεν 
παραπετάξουν τις ίδιες τις αρχές του κομμουνισμού 
και δεν ανακηρύξουν τους εαυτούς τους ατομικιστές 
- μικρούς επιτυχημένους αστούς που κρατούν για 
τον εαυτό τους τα πλεονεκτήματα της θέσης τους - 
στην οποία περίπτωση, αφού οι κομμουνιστικές αρ¬ 
χές εγκαταλειφθούν, η κοινότητα είναι καταδικα¬ 
σμένη να αποτύχει υπό το βάρος του δυϊσμού στον 
οποίο υπέπεσε. Στην άλλη περίπτωση, αποδέχονται 
τους νεοφερμένους με μη φιλικά αισθήματα («δεν 
γνωρίζουν τίποτα για τις ταλαιπωρίες που περάσα¬ 
με», λένε οι παλαιότεροι άποικοι) και πραγματικά 
κατακλύζονται από ανθρώπους των οποίων ο αριθ¬ 
μός σύντομα υπερβαίνει το κεφάλαιο με το οποίο 
πρέπει να εργαστούν. Έτσι, η ίδια η επιτυχία της 
κοινότητας γίνεται αιτία τελικής αποτυχίας. 

Α υτός είναι ο λόγος που μερικοί Εργατικοί ηγέτες 
-/χ στην Αμερική και οι συμπαθούσες μεσαίες τά¬ 
ξεις του Σικάγο, που στην διάρκεια της πρόσφατης 
απεργίας του Σικάγο σκόπευαν να αποτραβηχτούν 
σε κάποια απόμακρη πολιτεία της χώρας και να ξε¬ 
κινήσουν εκεί μια σοσιαλιστική περιοχή που θα την 
υπερασπίζονταν από επιθέσεις, είχαν περισσότερες 
πιθανότητες επιτυχίας από μια μικρή Κομμουνιστι¬ 
κή αποικία. 


υτά είχα να πω, σύντροφε, σαν απάντηση στο 
γράμμα σου. Με κανέναν τρόπο δεν θα ήθελα 
να σε αποθαρρύνω, εσένα και τους συντρόφους σου. 
Απλά, νομίζω ότι «προειδοποιούμαι σημαίνει οπλί¬ 
ζομαι». Όσο καλύτερα βλέπει κανείς τις δυσκολίες 
που θα συναντήσει στον δρόμο του, τόσο καλύτερα 
μπορεί να τις αντιμετωπίσει. Όταν νιώσετε έτοιμοι 
για το πείραμά σας, παρ ’ όλες τις δυσκολίες του, δεν 
πρέπει να διστάσετε να το υλοποιήσετε. Όι σοβαροί 
άνθρωποι πάντα θα βρίσκουν σ’ αυτό κάτι για να 
διδαχθούν και να διδάξουν στους συντρόφους τους. 

'Κ €όλις η προδιάθεσή σας μπει σ’ αυτό τον δρό- 
1VI. μο, ξεκινήστε! Έχετε περισσότερες πιθανότη¬ 
τες επιτυχίας από τους προγόνους σας, και είμαι βέ¬ 
βαιος ότι θα βρείτε υποστηρικτές στην πορεία. Η δι¬ 
κή μου υποστήριξη θα σας ακολουθεί, και αν πι¬ 
στεύετε ότι η δημοσίευση αυτής της επιστολής θα 
σας φέρει υποστηρικτές, δημοσιεύστε την ως ανοι¬ 
χτή επιστολή προς όλους τους συντρόφους που σκο¬ 
πεύουν να ξεκινήσουν μια Κομμουνιστική αποικία. 


Αδελφικά δικός σας, 
Π. Κροπότκιν 

ΟΙ ΨΕΥΔΑΙΣΘΗΣΕΙΣ ΤΗΣ ΑΝΑΠΤΥΞΗΣ 



«Οσα δεν κάμει ο καιρός 
τ’ αποτελεύει ο άνθρωπος. 

Η ψυχή πάει και τρυπώνει 
σ’ ένα χώρο όλο και ττιο 
πολύ συμπιεσμένο, 
που συνεχώς φοβερίζουν 
πως θα τον σκοτώσουν... 

Κι όλα, όλα πουλιούνται 
όλα, όλα...» 

Μέλπω Αξιώτη 

Τ ο να εθελοτυφλεί κανείς 
εξυμνώντας τα θέλγητρα 
ενός τόπου, αγνοώντας 
ταυτόχρονα τνς αμέτρητες 
ανοιχτές πληγές, υποδηλώνει είτε 
συνενοχή ή μια αστείρευτη υποκρι¬ 
τική ικανότητα από τη μεριά του α¬ 
φηγητή. Η Νάξος δεν είναι πλέον 
το νησί των περασμένων δεκαετιών 
που πάσχιζε να συνέλθει από την 
μεταπολεμική εξαθλίωση, αλλά ό¬ 
που η «φιλόξενη ψυχή», όπως την 
έλεγαν οι περιηγητές της εποχής, 
υπερκέραζε την ανείπωτη φτώχεια. 
Η τωρινή ευμάρεια δομήθηκε δυ¬ 
στυχώς απάνω στη λεηλασία της 
φύσης αλλά και την εμπορευματο- 
ποίηση ακόμα της ίδιας της «φιλό¬ 
ξενης ψυχής». 

Η εποχή της αθωότητας πέρα¬ 
σε ανεπιστρεπτί, και πλέον δεν έ¬ 
χουμε το δικαίωμα να εξαντλούμε 
τις αντιρρήσεις μας σε κοινοτοπίες 
και εύλογα συμπεράσματα περί 
«προστασίας του περιβάλλοντος» 
και άλλων τινών... Η ανάγκη για ά¬ 
μεση δράση είναι επιτακτική γιατί 
πλέον βρισκόμαστε στο κατώφλι ε¬ 
πιλογών που θα καθορίσουν απο¬ 
φασιστικά, όχι μόνο την ποιότητα 
της ζωής μας, αλλά και που πολύ 
πιθανόν να επιβαρύνουν περαιτέρω 
το ήδη κακοποιημένο οικοσύστημα 
της Νάξου. 

Η αλόγιστη ανάπτυξη με σκο¬ 
πό το βραχυπρόθεσμο κέρδος, (η ο¬ 
ποία αποτέλεσε κεντρική πολιτική 


επιλογή ως τώρα), δεν αποτελεί το 
προϊόν μιας στρεβλής αντίληψης ή 
κακοδιαχείρισης από τη μεριά της 
εξουσίας. Αντίθετα υπήρξε η συνε¬ 
πής και συνεχής πολιτική του ελλη¬ 
νικού κράτους εδώ και τουλάχιστον 
μια τριακονταετία. Συνέπεια αυτής 
της πολιτικής είναι η άνευ όρων 
παράδοση του νησιού στην άγρια 
τουριστική εκμετάλλευση, την 
πλήρη υποβάθμιση του πρωτογε¬ 
νούς τομέα και τέλος την σταδιακή 
αλλά οριστική πλέον διάρρηξη του 
κοινωνικού ιστού. 

«... αυτό που ανεπανόρθωτα έχει 
χαθεί πλέον δεν είναι μονάχα η α¬ 
θωότητα, αλλά οι αξίες εκείνες που 
συντηρούσαν την οικονομία της φύ¬ 
σης και την αλληλεγγύη ανάμεσα 
στους ανθρώπους...» 

Η θεαματική αύξηση του εισο¬ 
δήματος των Αξωτών την τελευταί¬ 
α εικοσαετία συνοδεύτηκε από την 
ανάλογη ροπή προς τον καταναλω¬ 
τισμό, την εσωστρέφεια, την καχυ¬ 
ποψία απένίΐντι στους άλλους, αλ¬ 
λά και την απόλυτη βεβαιότητα ότι 
η διασφάλιση των κεκτημένων 


συνδέεται ανοιντίρρητα με την ο¬ 
λοένα και μεγαλύτερη εκμετάλλευ¬ 
ση του περιβάλλοντος. Μια μικρή 
παρένθεση εδώ νομίζουμε ότι επι¬ 
βάλλεται, για να μνημονεύσουμε 
τους χιλιάδες εργαζόμενους αλλο¬ 
δαπούς και μη, των οποίων η άγρια 
εκμετάλλευση συνέβαλε τα μέγι¬ 
στα στον ευδαιμονισμό των συντο¬ 
πιτών μας. Σκόπιμα δεν επιδιώκου¬ 
με την ωραιοποίηση καταστάσεων, 
ούτε θέλουμε να γίνουμε για μια 
άλλη φορά οι φορείς των ψευδαι¬ 
σθήσεων των τουριστικών φυλλα¬ 
δίων. 

Τη ζοφερή εικόνα της ερήμω- 
σης την διακρίνει κανείς πολύ καλά 
τους χειμερινούς μήνες. Μιλάμε 
για έναν τόπο που πασχίζει να συ- 
νέλθει από την καλοκαιρινή λαίλα¬ 
πα, με τους κατοίκους εξουθενωμέ¬ 
νους να αποζητούν διέξοδο στις λι- 
γοστές έως ανύπαρκτες κοινωνικές 
και πολιτιστικές εκδηλώσεις. Το α¬ 
ποτέλεσμα είναι να αναπολεί κα¬ 
νείς την οχλοβοή, τις πολλαπλές 
και κακόγουστες εικονολατρικές α¬ 
ναβιώσεις εθίμων, τις πανηγυρτζί- 
δικες φιέστες και τις εφήμερες και 
συνήθως ιδιοτελείς σχέσεις που 

αναπτύσσονταν με τους επισκέπτες 
του νησιού. 

Παλιότερα και ιδιαίτερα στην 
εποχή της χούντας καν της μεταπο¬ 
λίτευσης, οι επίδοξοι επενδυτές 
στον τομέα του τουρισμού χρημα¬ 
τοδοτούνταν σκανδαλωδώς μέσω 
του Ε.Ο.Τ.. Έτσι, η ανεξέλεγκτη 
δόμηση που επακολούθησε, κατα¬ 
κρεούργησε ανεπανόρθωτα το πε¬ 
ριβάλλον καν προκατέβαλλε το 
μέλλον που σχεδιαζόταν σε αγα¬ 
στή, πάντα, σύμπνοια με τους τοπι¬ 
κούς άρχοντες. Σήμερα οι επιδοτή¬ 
σεις συνεχίζονται, με κάποια προ¬ 
σχήματα βέβαια, χαρακτηριστική 
είναι η περίπτωση των αγροτο-του- 
ριστικών προγραμμάτων τα οποία 
ουσιαστικά -και αντίθετα απ’ ότι 
ευαγγελίζονται- αποτελούν μια ή¬ 
πια μετάβαση των νέων αγροτών α¬ 
πό τον πρωτογενή στον τριτογενή 
τομέα. 

Η συρρίκνωση του αγροτικού 
πληθυσμού της Νάξου συνδέεται 
άρρηκτα με τη συνεχή υποβάθμιση 
των προϊόντων, την εξαφάνιση πα¬ 
ραδοσιακών καλλιεργειών όπως 
του κίτρου, της βερικοκιάς κ.ά., 
αλλά και με την έλλειψη υποδομής 
και κινήτρων για τη συνέχιση της 
παραγωγής. Κι εδώ η αντίληψη του 
εύκολου κέρδους κυριαρχεί. Καμιά 
μέριμνα δεν λαμβάνεται για την α¬ 
νάπαυση των εδαφών που ταλαι¬ 
πωρούνται από τις συνεχόμενες 
καλλιέργειες, αλλά και από την α¬ 
λόγιστη χρήση λιπασμάτων και φυ¬ 
τοφαρμάκων. Παράλληλα γινόμα¬ 
στε μάρτυρες της εγκατάλειψης ξε¬ 
ρικών καλλιεργειών (όπως του α¬ 
μπελιού με τις ευλογίες μάλιστα 
του κράτους), με αποτέλεσμα την 
αναζήτηση υδάτινων πόρων σε απί¬ 
θανα βάθη, καθιστώντας την εξά¬ 
ντληση του υδροφόρου ορίζοντα 
και συνακόλουθα το φάσμα της 
λειψυδρίας όλο και πιο κοντινό. Σε 
όλα αυτά θα πρέπει να προστεθεί 
και η υπερβόσκηση που μαζί με 
την εγκατάλειψη των αναβαθμίδων 
έχουν συμβάλει στην αποψίλωση 
και διάβρωση των εδαφών στις ο¬ 


ρεινές κυρίως περιοχές. Ας μη γε¬ 
λιόμαστε, τα περίφημα αγροτικά 
προϊόντα της Νάξου κινδυνεύουν 
να αποτελόσουν ένα μύθο, που συ¬ 
ντηρείται με ετηκίνδυνες για την 
υγεία και τη φύση πρακτικές 

«... υποπροϊόν της κυκλοφορίας των 
εμπορευμάτων η κυκλοφορία των 
ανθρώπων, που θεωρείται κατανά¬ 
λωση, ο τουρισμός, ανάγεται ουσια¬ 


ριστικό τομέα, πίσω από άλλα 
«πρωτοπόρα και χαρισματικά» Κυ- 
κλαδονήσια. Αυτό που σκόπιμα α- 
ποκρύπτεται, όπως μάλιστα πρό¬ 
σφατες μελέτες έχουν ετησημάνει, 
αλλά όπως και η κοινή εμπειρία 
καταδεικνύει, είναι ότι ο αριθμός 
των επισκεπτών είναι ήδη πολύ με¬ 
γαλύτερος από την φέρουσα ικανό¬ 
τητα του νησιού. Οι παραπάνω α¬ 
ντιλήψεις στοχεύουν απλά στην 



στικά στην άνεση να πας να δεις κά¬ 
τι που έχει γίνει κοινότοπο. Η οικο¬ 
νομική ρύθμιση του συχνάσματος σε 
διάφορους τόπους εγγυάται ήδη από 
μόνη της την ισοδυναμία τους. Ο ί¬ 
διος ο εκσυγχρονισμός που αφαιρεί 
από το ταξίδι τον χρόνο, του αφαι- 
ρεί και την πραγματικότητα του χώ¬ 
ρου.» 

Γκι Ντεμπόρ 

Δεν αναφέρουμε τα παραπάνω 
για να καταγράψουμε απλά κάποια 
προβλήματα, σκοπός μας είναι να 
κατανοήσουμε της συνέπειες μιας 
ανάπτυξης βασισμένης στα κελεύ- 
σματα του μαζικού τουρισμού και 
να αποδώσουμε τις ανάλογες ευθύ¬ 
νες. 

Πληθαίνουν οι φωνές στο νησί 
που παραπονιούνται για το γεγονός 
ότι «η Νάξος ακολουθεί» στον του¬ 


ενίσχυση του «πολιτισμού» της 
τουριστικής μονοκαλλιέργειας. Ο 
οργανωμένος τουρισμός που ει¬ 
σβάλλει όλο και πιο πολύ στη ζωή 
μας, δημιουργεί μια οικονομία ευά¬ 
λωτη και υποτελή στις διαθέσεις 
των πολυεθνικών της ψυχαγωγίας 
και της μετακίνησης, των γνωστών 
ίουτ ορεταΙΟΓδ. Οι διαμεσολαβητές 
αυτοί λοιπόν, επιτυγχάνουν μεν 
φθηνές διακοπές για τους ευρωπαί- 
ους και τους βορειοαμερικάνους, 
αλλά όπως σημειώνει και ο Π. 
Τσάρτας σε μια έρευνα του ΚΕΠΕ 
«...η εξέλιξη αυτή οδηγεί στη δυ¬ 
σμενέστερη αναδιανομή του πα¬ 
γκόσμιου πλούτου, στη μη απόσβε¬ 
ση των παραγόμενων συγκοινωνια¬ 
κών και άλλων υποδομών, στην 
αυξανόμενη παρουσία του “αγε¬ 
λαίου” και αδιάφορου για τα εγχώ¬ 
ρια πράγματα τουρίστα». 

«... της θάλασσας καλύτερα 
φουσκωμένα κύματα 
να ττνίξουν την πατρίδα μου 
ωσάν απελπισμένην, 
έρημον βάρκαν. 

Παρά προστάτας να ’χωμεν.» 

Ανδρέας Κάλβος 

Οι θιασώτες λοιπόν αυτών των 
οιναπτυξιακών λογικών δικαιολο¬ 
γημένα πλειοδοτούν στην κατα¬ 
σκευή νέων μεγάλων αεροδρομίων 
ή τώρα πρόσφατα για τη δημιουρ¬ 
γία περιφερειακού δρόμου που θα 
αγκαλιάζει κυκλικά το νησί. Για το 
έργο αυτό μάλιστα οι αρχές, χωρίς 
καμιά όχληση, πιέζουν ανενδοία¬ 
στα όπως ξεπεραστούν τα «γρα¬ 
φειοκρατικά κωλύματα», που 
προέρχονται από το γεγονός ότι με¬ 
γάλο μέρος του δρόμου περνάει 
μέσα από περιοχές που έχουν χαρα¬ 
κτηριστεί αξιόλογοι βιότοποι και 
προστατεύονται από τη συνθήκη 
ΝΑΤυΚΑ 2000. 

Οι επιλογές που οδήγησαν λοι¬ 
πόν στη σημερινή κατάσταση δεν 
είναι συνέπεια μιας μοιρολατρικής 
εξέλιξης των πραγμάτων. Τουνα¬ 
ντίον, αυτό που ορισμένοι θα ονό¬ 
μαζαν πρόοδο συντελείται ιστορι¬ 
κά πάντοτε εις βάρος κάποιων τά¬ 
ξεων ανθρώπων και πάντοτε, ιδίως 
στον αιώνα μας, ενάντια στο φυσι¬ 
κό περιβάλλον. Η τόλμη των ισχυ¬ 
ρών συνίσταται συνήθως στη 
διαιώνιση της καθεστηκυίας τάξης 
και στην αναπαραγωγή καταστάσε¬ 
ων προς όφελός τους. Αναφερόμε- 
νοι στη σκέψη δεν θα θέλαμε να 
εννοηθεί ότι ευνοούμε την παντο- 
γνωσία των ειδικών επιστημόνων, 
που κλεισμένοι στα γραφεία τους 
εκδίδουν πορίσματα. 

Τα ζητήματα του περιβάλλο¬ 
ντος έχουν βαθύτατη κοινωνική 
διάσταση και εμείς οι ίδιοι που υ- 
φιστάμεθα τις συνέπειές τους θα έ¬ 
πρεπε να έχουμε αποφασιστικό λό¬ 
γο πάνω σε αυτά. Χαρακτηριστικό, 
πρόσφατα μάλιστα, παράδειγμα εί¬ 
ναι η απόφαση του Συμβουλίου Ε- 
πικρατείας που έκρινε ότι οι εργα¬ 



σίες της πολυεθνικής ΤΥΧ ΟοΜ 
στο Στρυμωνικό Κόλπο στην Χαλ¬ 
κιδική πρέπει να σταματήσουν διό¬ 
τι βλάπτουν ανεπανόρθωτα το πε¬ 
ριβάλλον. Θα πρέπει βέβαια εδώ 
να τονίσουμε ότι οι κάτοικοι της 
περιοχής και όχι μόνο, αντιστέκο¬ 
νται σθεναρά στην εγκατάσταση 
της ΤΥΧ ΟοΜ από το 1989, ευρι¬ 
σκόμενοι μάλιστα υπό την στρα¬ 
τιωτική κατοχή από τις δυνάμεις 
των ΜΑΤ εδώ και πολύ καιρό. Αυ¬ 
τό που είναι καταξιωμένο και κα- 
τακτημένο με αγώνες στην κοινω¬ 
νική συνείδηση έρχονται μετά μια 
δεκαετία να επικροτήσουν «οι ειδι¬ 
κοί νομικοί του Ανωτάτου Δικα¬ 
στηρίου»...Ω τι ειρωνεία!... 

Είναι γεγονός ότι η καθημερι¬ 
νότητα στην επαρχία ολισθαίνει σε 
μια συγκαλυμμένη κοινωνική σύ¬ 
μπνοια, ιδίως σε ότι αφορά σοβαρά 
κοινωνικά ζητήματα. Η μίζερη αυ¬ 
τή λογική, κατάλοιπο εποχών όπου 
η πολιτική ομοιογένεια και η από¬ 
λυτη σύμπλευσή τους με το κράτος 
των Αθηνών προσκόμιζε προνόμια 
και αξιώματα στους τοπικούς άρ¬ 
χοντες πρέπει επιτέλους να ξεπερα- 
στεί. Η ζωή στην ύπαιθρο εμφορεί¬ 
ται από αξίες που ευαγγελίζονται 
δήθεν την κοινωνική ειρήνη, αλλά 
παρ’ όλα αυτά οι ανταγωνισμοί υ¬ 
πάρχουν και μάλιστα έντονοι. Το 


δυστύχημα είναι ότι αυτοί μεταφέ- 
ρονται πολύ γρήγορα σε προσωπι¬ 
κό επίπεδο, οπότε και η ενδοτικό- 
τητα του αμφισβητία καθίσταται 
σχεδόν δεδομένη, αλλιώς κινδυ¬ 
νεύει να χαρακτηριστεί μικροπρε¬ 
πής ή να αποπεμφθεί σαν παρίας, 
«θρίαμβος της δημοκρατίας» δηλα¬ 
δή... 

Όταν λοιπόν η συγκάλυψη 
πριμοδοτεί την αποσιώπηση της 
αυθαιρεσίας, η αντιπαράθεση δεν 
μπορεί να μας φοβίζει, αντιθέτως 
πρέπει να αποτελέσει επιδίωξη. Οι 
αντιστάσεις στην επικρατούσα λο¬ 
γική της ανάπτυξης χωρίς μέτρο, 
θα αφυπνίσουν τις (ίντιθέσεις που 
ήδη κυοφορούνται στην κοινωνική 
συνείδηση. Επαγρυπνείτε λοιπόν. 

Γιάννης Βάσύ,ας - Νάξος 


ϋ 

Στο προηγούμενο τεύχος, και συ¬ 
γκεκριμένα στο κείμενο με τίτλο 
“Βιοκαλλιέμγεια της Αγοράς ή Συνερ¬ 
γατική Βιοκαλλτέργεια", όσες φρά¬ 
σεις αναφέρονται εντός εισαγωγικών, 
αποτελούν αποσπάσματα από το βι¬ 
βλίο του Μηιταμ ΒοολνΗίη “Η οικο¬ 
λογία της ελευθερίας” (εκδ. Διεθνής 
Βιβλιοθήκη) 






ΕΛΕΥΘΕΡΙΑΚΟΣ ΚΟΙΝΟΤΙΣΜΟΣ 


Η ΑΝΑΡΧΙΑ ΣΤΗΝ ΠΡΑΞΗ 
Μια βελγική κολλεκτίβα 


Η Αναρχική Οικονομική 

Κοινότητα είναι μέρος 
του ελευθεριακού κέντρου 
Γκαντ της αναρχικής Κο¬ 
λεκτίβας (μιας ομάδας σπουδα¬ 
στών) και του Αναρχικού Μαύρου 
Σταυρού, δίπλα από τις καταλή¬ 
ψεις. Το Γκεντ, ένα βιβλιοπωλείο 
που υπάρχει από το 1992, όταν δη- 
μιουργήθηκε η ΑΟΚ, αντιπροσώ¬ 
πευε μια συγκεκριμένη εναλλακτι¬ 
κή λύση, έστω και σε μικρή κλίμα¬ 
κα, απέναντι στην τεράστια Ευρω¬ 
παϊκή Οικονομική Κοινότητα. Σκε- 
φτήκαμε ότι μαζί με την άμεση 
δράση και την ανταλλαγή πληρο¬ 
φοριών, οι ελευθεριακοί έπρεπε να 
εισάγουν στην καθημερινή ζωή 
τους εκείνες τις ιδέες που υποστη¬ 
ρίζουν (συμπεριλαμβανομένου και 
του οικονομικού πεδίου). Η αναμο¬ 
νή της επανάστασης είναι μια μά¬ 
ταιη άσκηση. Η επανάσταση είναι 
εδώ και τώρα. 

Από την αρχή η ΑΟΚ θέλησε 
να γίνει μια ζωντανή εμπειρία όπου 
θα μπορούσαμε να δουλεύουμε μα¬ 
ζί και να ανακτήσουμε τον έλεγχο 
της ζωής μας σπάζοντας τα τεχνητά 
όρια μεταξύ του οικονομικού, του 
πολιτικού και του ιδιωτικού... 

Αυτό έγινε πράξη με την δη¬ 
μιουργία ενός δικτύου ομάδων ερ¬ 
γασίας, οργανωμένων στην βάση 
των αναρχικών ομοσπονδιακών αρ¬ 
χών (απουσία ιεραρχίας, αυτονομία 
κι αλληλοβοήθεια) και όλοι είχαν 
τον ίδιο στόχο, να εργαστούν για 
την άνθηση μιας αυτοδιευθυνόμε- 
νης κοινότητας, η οποία θα ήταν υ¬ 
γιής τόσο από κοινωνικής όσο κι α¬ 
πό οικολογικής πλευράς. 

Οι ομάδες εργασίας είναι οι 
εξής: μια κολεκτίβα κηπουρικής (έ¬ 
νας μεγάλος λαχανόκηπος του ο¬ 
ποίου τα προϊόντα, όταν δεν τα 
τρώνε οι λαγοί, διανέμονται), μια 
συνεργατική τροφών (η συλλογική 
αγορά ποιοτικής τροφής βοηθά 
στην αποταμίευση), μια κινητή 
κουζίνα (διανομή τροφής σε ομά¬ 
δες δράσης που διεξάγουν καμπά- 


νιες κι απεργίες), μια συλλογικότη- 
τα παραγωγής πρόσθετων τροφής 
(μαρμελάδα και κρασί από φρού¬ 
τα), μια συλλογική κουζίνα (χορτο- 
φαγικά γεύματα ακολουθούμενα α¬ 
πό χάπενινγκς στο μπαρ). Έχουν 
προταθεί κι άλλα σχέδια τα οποία 
δεν έχουν πραγματοποιηθεί: η κοι¬ 
νή χρήση αυτοκινήτων και η ανταλ¬ 
λαγή ρουχισμού, για παράδειγμα... 

Ένα σχέδιο που ξεκίνησε 
καλά 

Στην διάρκεια των πρώτων 
τριών ετών (92-95) η ΑΟΚ τα πήγε 
καλά. Παρά τα σκαμπανεβάσματα, 
κοινά σε τέτοιου είδους εγχειρήμα¬ 
τα, καταφέραμε να νοικιάσουμε έ¬ 
να σπίτι και να εγκαταστήσουμε σ’ 
αυτό την κοινή κουζίνα μας. 

Η ενέργεια που δημιούργησε 
το σχέδιο προσέλκυσε κι άλλα άτο¬ 
μα και το σπίτι έγινε τόπος συνα¬ 
ντήσεων και συζητήσεων, ενώ την 
εμφάνισή τους έκαναν κι άλλες 
δραστηριότητες. Κατά τη διάρκεια 
της διαδικασίας παρασκευής των 
γευμάτων δημιουργήθηκε μια γυ¬ 
ναικεία ομάδα που, με την σειρά 
της, οδήγησε στην δημιουργία 
μιας... ανδρικής ομάδας. Κάποιοι 
αναρχοσυνδικαλιστές σκέφτηκαν 
να οργανώσουν ένα τμήμα της αυ¬ 
τόνομης συνομοσπονδίας εργατών 
(ΟΑΤ, το βελγικό ισοδύναμο της 
ΟΝΤ) και κάποιοι άλλοι έφτιαξαν 
μια ομάδα υποστήριξης προσφύ¬ 
γων. Στην διάρκεια αυτής της πε¬ 
ριόδου αποκαταστήσαμε τις διε¬ 
θνείς επαφές μας (κυρίως μέσω του 
Ιντερνέτ, με την βοήθεια προσφύ¬ 
γων και επίσης με την αυξημένη κι¬ 
νητικότητα των μελών μας). Οι εξε¬ 
λίξεις αυτές, μαζί με τις συζητή¬ 


σεις, μας έκαναν να αναθεωρήσου¬ 
με τους στόχους και τις στρατηγι¬ 
κές του σχεδίου μας. Από την αρχή 
μερικοί από εμάς αμφέβαλαν για το 
πώς θα πραγματοποιούσαμε τον τε¬ 
λικό στόχο μας. Πίστευαν ότι έχου¬ 
με πολλές αυταπάτες για την πιθα¬ 
νότητα εμφάνισης μιας πραγματικά 
αντιαυταρχικής οικονομίας... 

Πώς μπορεί κάποιος, πραγμα¬ 
τικά, να είναι ανεξάρτητος από την 
πανταχού παρούσα καπιταλιστική 
οικονομία; Πώς να υλοποιήσουμε 
την αυτοδιαχείριση χωρίς να κά¬ 
νουμε παραχωρήσεις προς το σύ¬ 
στημα και τις καπιταλιστικές αξίες; 
Για παράδειγμα, θα πρέπει να πλη¬ 
ρώνουμε κάποιους από τους εθελο¬ 
ντές μας ώστε να είναι ανεξάρτητοι 
από το κρατικό επίδομα; Σε ποιόν, 
πώς και σε ποια βάση θα έπρεπε να 
καταβάλλεται μια τέτοια πληρωμή; 
Ποια θα είναι η σχέση μεταξύ του 
έμμισθου και του άμισθου; Πώς να 
αντιμετωπίσουμε την εχθρότητά 
μας για τους εξευτελιστικούς μι¬ 
σθούς μας; Με λίγα λόγια, οι κίνδυ¬ 
νοι αντίστασης μέσα από το σύστη¬ 
μα ήσαν πάντα παρόντες και δεν 
θέλαμε να καταλήξουμε σε ένα ε¬ 
ναλλακτικό οικο-καπιταλιστικό 
στρατόπεδο! 

Η κριτική του ιδεαλισμού 


Στην πραγματικότητα, η άπο¬ 
ψη της «ασφυξίας» -η θεώρηση της 
ΑΟΚ σαν κόμβου στην ανάπτυξη ε¬ 
νός δικτύου που, κάποια μέρα, θα 
έπνιγε το καπιταλιστικό σύστημα- 
ήταν πολύ ιδεαλιστική. Εν τέλει, 
ποια είναι η αξία μιας ανεξάρτητης 
οικονομικής κοινότητας; Δεν θα 
έπαιρνε η ΑΟΚ το ρίσκο να μετα¬ 
τραπεί σε ένα νησί μέσα στην θά- 

λασσα της μιζέρνας; Το να εγκατα¬ 
λείψει κοινείς τη στρατηγική της 
επιθετικής αντιπαράθεσης είναι, σε 
σχέση προς τα γεγονότα, μια στάση 
παραίτησης απέναντι στην σκληρή 
πραγματικότητα της εκμετάλλευ¬ 
σης, της αύξουσας φτώχιας, του ρα¬ 
τσισμού, της καταπίεσης; Μήπως 
μια τέτοια πρωτοβουλία οδηγήσει 
στην από-πολιτικοποίηση κι όχι 
στην ριζοσπαστικοποίηση; Ετηπλέ- 
ον, δεν αποτελεί αυτό το σχέδιο έ¬ 
ναν στοχασμό πάνω στις ρίζες, τις 
αξίες και την αστική νοοτροπία που 
πολλοί από μας είχαν, και δεν θα 
έπρεπε να προσπαθήσουμε να απε¬ 
γκλωβιστούμε από αυτές; 

θέτοντας αυτά τα ερωτήματα 
κατά κάποιο τρόπο δίναμε και τις 
απαντήσεις, οι οποίες οιναπτύσσο- 
νταν μέσα από την πρακτική μας. 
Οι διάφορες συλλογικότητες που 
εμφανίστηκαν στο περιθώριο της 
ΑΟΚ -οιναμφίβολα επειδή δεν έ¬ 
βρισκαν στέγη μέσα στην καρδιά 
του εγχειρήματος- δεν ήταν παρά η 
εξωτερική έκφραση αυτής της κρι¬ 
τικής. Αυτό θα έπρεπε να το γνωρί¬ 
ζουμε σαν ομάδα. 

Η δημιουργία της ταυτότητας 

Σ’ αυτές τις συζητήσεις νιώσα¬ 
με, επίσης, την ανάγκη να αποκτή¬ 
σουμε μια περισσότερο καθαρή 
ταυτότητα ώστε να απλοποιήσουμε 
τις επαφές μας με άλλους, κυρίως 
με όσους δεν βρίσκονταν στην χώ¬ 
ρα. Εκείνη τη στιγμή αποφασίσαμε 
να αλλάξουμε το όνομα της ομάδας 
μας και η ΑΟΚ έγινε οιναρχικό κέ¬ 
ντρο. Επιλέχτηκε αυτό το απλό ό¬ 
νομα επειδή αντανακλά καλύτερα 
αυτό που είμαστε κι αυτό που θέ¬ 
λουμε. 

Αυτή η περίοδος έντονων συ¬ 
ζητήσεων μας επέτρεψε να επιβε¬ 
βαιώσουμε με μεγαλύτερη ακρίβεια 
αυτό που είχαμε κοινό: την δέσμευ¬ 
σή μας στην αναρχία ως μιας βιώ¬ 
σιμης εναλλακτικής πρότασης στην 
παρούσα κοινωνία. Χωρίς να κρύ¬ 


βουμε τις διαφορές μας, που ακόμη 
υπάρχουν, δεν επιθυμούμε πλέον 
να μας διχάζουν. Αντίθετα, ο σεβα¬ 
σμός της διαφορεπκής άποψης εί¬ 
ναι για μας κεντρική αξία της οιναρ- 
χικής θέσης μας (καθώς και της ζω¬ 
ής μας, γενικότερα), θέλουμε να 
κάνουμε αυτές τις διαφορετικότη¬ 
τες σαφείς, να τις συζητήσουμε και 



να τις ξεπεράσουμε. Ειδικότερα, 
αυτό σημαίνει ότι έπρεπε να αντι- 
μετωτήσουμε αυτές τις αντιθέσεις 
σαν περίπλοκες αλληλεπιδράσεις 
που υπάρχουν στην κοινωνία. Πι¬ 
στεύαμε ότι πάντα ο αναρχισμός 
προσπάθησε να συλλάβει αυτή την 
πολυηλοκότητα... Αν και ιστορικά 
ο αναρχισμός έχει τις ρίζες του 
στον 19ο αιώνα, στους αγώνες των 
εργατών για ένα σοσιαλιστικό ιδα¬ 
νικό, και παρότι οι μεγαλύτερες ε- 
τητυχίες και ήττες του εντοπίζονται 
στο αναρχοσυνδικαλιστικό κίνημα, 
το ρεύμα της σκέψης μας προέρχε¬ 
ται από την κριτική άλλων τρόπων 
κυριαρχίας και όχι μόνον της εργα¬ 
σίας και του κεφαλαίου. Για παρά¬ 
δειγμα, από την κριτική των σχέσε¬ 
ων μεταξύ ανδρών και γυναικών, 
των παιδιών και των ενηλίκων, των 
έγχρωμων και των λευκών. 


Καταλαβαίνουμε ότι όταν τα 
γράφουμε στο χαρτί μ’ αυτό τον 
τρόπο φαίνονται όλα πολύ αφηρη- 
μένα κι ελπίζουμε να αναπτύξουμε 
κάποιες από αυτές τις ιδέες συστη¬ 
ματικότερα σε μελλοντικό άρθρο. 
Ας προσθέσουμε απλά, ότι δεν εί¬ 
ναι απλώς μια υπόθεση αναζήτησης 
περισσότερης ανοχής: γνωρίζουμε 
την υποκριτική και καταπιεστική 
πλευρά της «ανοχής», καθώς και 
του «ιδεαλισμού» που την συνο¬ 
δεύει. Αυτό που μετράει για μας εί¬ 
ναι ότι δεν πρέπει να καταλήξουμε 
διαιρεμένοι για ζητήματα αρχής. 
Γνωρίζουμε πολλά παραδείγματα 
σεχταρισμού, ατέλειωτων σχισμά¬ 
των που οδήγησαν στην διάλυση ο¬ 
μάδων. Εμείς θέλουμε να επιμεί- 
νουμε σε εκείνα τα πράγματα που 
έχουμε κοινά για να κερδίσουμε 
την συλλογική ταυτότητά μας βά¬ 
ζοντας τους εαυτούς μας σε μια ι¬ 
στορική θέση. Όλα αυτά χωρίς να 
χάσουμε τον στόχο μας, να κάνου¬ 
με τον αναρχισμό μια συνεπή δύνα¬ 
μη και μια σύνθεση που να μπορεί 
να ξεκινήσει να επιδρά στον κόσμο. 

Ενότητα στην διαφορά 


Σήμερα το αναρχικό κέντρο 
προσπαθεί να γίνει μια οργάνωση 
που ενσαρκώνει την ιδέα της ενό¬ 
τητας μέσα στην διαφορά. Για την 
επιτυχία αυτού του στόχου οργανω¬ 
θήκαμε δημιουργώντας μια γραμ¬ 
ματεία, όχι ένα κεντρικό όργανο 
αλλά μια επιτροπή που μπορεί να 
παρέχει την αναγκαία υποστήριξη, 
να ενισχύσει και να ενδυναμώσει 
τις σχέσεις μας με τον έξω κόσμο. 
Η παλιά ΑΟΚ δεν έχει εξαφανιστεί, 
αλλά έχει γίνει μέρος της συνολι¬ 
κής εικόνας μας. Είναι η οικονομι¬ 
κή βάση πάνω στην οποία οικοδο¬ 
μήσαμε τις αυτοδιευθυνόμενες πο¬ 
λιτικές πράξεις μας. Μ’ αυτό τον 
τρόπο οι ομάδες συνενώθηκαν. 

ΑΙίβηαήνβ 1,ΐΙ)6τίαΐτβ - 
Βρυξέλλες 

ΠΙΕΡ ΚΛΑΣΤΡ: Εξουσία και 
ελευθερία στις πρωτόγονες κοινωνίες 

Εκδόσεις Ελεύθερος Τύπος, Αθήνα 1999 


Υ πάρχουν στην πρωτόγονη κοινωνία 
κυρίαρχοι και κυριαρχούμενοι; Ποιος 
ο ρόλος του αρχηγού σε μία πρωτό¬ 
γονη κοινότητα; Ποιοι είναι οι λόγοι 
για τους οποίους υπάρχει ο πόλεμος 
στη συντριπτική πλειονότητα των 
κοινωνιών αυτών; Είναι ή όχι η πρωτόγονη κοινό¬ 
τητα μια κοινωνία σπάνης και πώς οργοινώνεται η 
παραγωγική της διαδικασία; Αυτά είναι ορισμένα 
από τα κυριότερα ερωτήματα που διερευνεί αρκε¬ 
τά διεξοδικά ο εθνολόγος Ρίεττε ΟΙ&δίτεδ στο σύ¬ 
νολο του έργου του. 

ο βιβλίο με τίτλο «Εξουσία και Ελευθερία στις 
πρωτόγονες κοινωνίες» που κυκλοφόρησε τον 
περασμένο Δεκέμβρη απ’ τις εκδόσεις «Ελεύθερος 
Τύπος», έρχεται να κάνει ακόμα τηο γνωστές τις 
βασικές εθνολογικές θέσεις του Ρ. ΟΙεδΙτεδ σχετικά 
με την πρωτόγονη κοινωνία στο ελλαδικό αναγνω¬ 
στικό κοινό. Η έκδοση αυτή αποτελεί μια συλλογή 
κειμένων του συγγραφέα. 

το πρώτο κείμενο, με τίτλο «η πρωτόγονη οι¬ 
κονομία», ο Ρ. Οίεδΐτεδ επιχειρεί να ανατρέψει 
την κατεστημένη λογική σύμφωνα με την οποία 
«τον άγριο τον συντρίβει το φυσικό του περιβάλ¬ 
λον, τον παραμονεύει διαρκώς ο λιμός, τον κατα¬ 
διώκει η μόνιμη αγωνία της εξεύρεσης τροφής για 
τους δικούς του, έτσι ώστε να μην πεθάνουν». Α- 
ντιθέτως, ο €ΐ3δίΓ6δ, φέρνοντας ως παράδειγμα 
κάποιες κοινότητες αυστραλών ιθαγενών, υποστη¬ 
ρίζει ότι «αυτοί οι δήθεν κακομοίρηδες, όχι μόνον 
δεν λίμοκτονούν σε όλη τους την ζωή, αναζητώ¬ 
ντας διαρκώς διάφορα είδη τροφής, αλλά αφιερώ¬ 
νουν σε αυτό ημερησίως, κατά μέσον όρο, το πο- 
^ λύ 5 ώρες και συχνότερα κάτι μεταξύ 3 και 4 ω¬ 
ρών». 

πό την άλλη πλευρά, η πρωτόγονη κοινότητα 
δεν ετηδιώκει τη μορφή πλεονάσματος, αλλά 
μονάχα την παραγωγή των όσων χρειάζονται, εφό¬ 
σον μ’ αυτόν τον τρόπο επιτυγχάνει την οικονομι¬ 
κή της αυτάρκεια και την πολιτική της ανεξαρτη¬ 
σία. Έτσι, αρνείται να μετεξελίξει τον παραγωγικό 



της μηχοινισμό, ακριβώς γιατί βασικό γνώρισμα 
των πρωτόγονων κοινοτήτων είναι ότι αποτελούν 
κοινωνίες άρνησης της οικονομίας. 

το πρώτο αυτό κείμενο του βιβλίου, θίγεται ε¬ 
πίσης το ζήτημα του ρόλου του αρχηγού μέσα 
στην πρωτόγονη κοινότητα. Το ζήτημα αυτό απο¬ 
τελεί και το βασικό θέμα του επόμενου κειμένου. 
Ο Οίδδίτεδ, υποστηρίζει ότι «οι πρωτόγονες κοινω¬ 
νίες είναι κοινωνίες χωρίς κράτος, είναι κοινωνίες 
εντός των κόλπων των οποίων δεν υπάρχει διαχω- 















ΒΙΒΛΙΟΠΑΡΟΥΣΙΑΣΗ 


ρισμενο όργανο της πολιτικής εξουσίας». Έτσι, ο 
ρόλος του αρχηγού μιας πρωτόγονης κοινότητας 
δεν έχει να κάνει με την άσκηση μιας εξουσίας 
διαχωρισμένης από την κοινωνία. Απεναντίας, το 
έργο που ανατίθεται σ’ αυτόν είναι να ανοΛ,άβει 
ουσιαστικά «να εκφράσει την θέληση της κοινωνί¬ 
ας να εμφανίζεται ως μια ολότητα, δηλαδή την συ¬ 



ντονισμένη και συνειδητή προσπάθεια της κοινό¬ 
τητας αυτής να επιβεβαιώσει την ιδιαιτερότητα, 
την αυτονομία και την ανεξαρτησία της, απέναντι 
στις άλλες κοινότητες». 

το τέλος του κειμένου, ο ΟΙ&δίτεδ αναφέρει ό¬ 
τι «το παράδειγμα των πρωτόγονων κοινω¬ 
νιών μας διδάσκει ότι η διαίρεση δεν είναι εγγενής 
στο κοινωνικό είναι, ότι, με άλλα λόγια, το κράτος 
δεν είναι κάτι αιώνιο, ότι υπάρχει κάπου μία ημε¬ 
ρομηνία γέννησης». Όμως, εδώ, ξαναπροκύπτει το 


μεγάλο εκείνο ερώτημα: «Γιατί οι κώδικες που α¬ 
ποτρέπουν την εμφάνιση του κράτους, καταρρέ¬ 
ουν κάποια συγκεκριμένη ιστορική στιγμή; Είναι 
βέβαιο ότι μόνο μια ενδελεχής διερεύνηση της λει¬ 
τουργίας των πρωτόγονων κοινωνιών θα μας επι¬ 
τρέψει να δώσουμε μια σαφή απάντηση στο ζήτη¬ 
μα της καταγωγής του κράτους, και, ίσως, το φως 
που θα ριφθεί έτσι, στη στιγμή της γέννησής του, 
να φωτίσει εξίσου και τις συνθήκες οι οποίες θα 
καταστήσουν εφικτό (είτε μπορούν να υλοποιη¬ 
θούν είτε όχι) τον θάνατό του». 

ο επόμενο κείμενο του βιβλίου με τίτλο «Η 
Αρχαιολογία της Βίας, ο πόλεμος στις πρωτό¬ 
γονες κοινωνίες»- το οποίο έχει ξανακυκλοφορή- 
σει στα ελληνικά από τις εκδόσεις «Έρασμος»- 
διερευνά το ζήτημα των σχέσεων που αναπτύσσο¬ 
νται μεταξύ των πρωτόγονων κοινοτήτων. Ο 
ΟΙ&δίτοδ, ξεκινώντας από τη διαπίστωση ότι «καμ- 
μία από τις πρωτόγονες κοινωνίες, με ελάχιστες 
μόνον εξαιρέσεις... δεν αποφεύγει ή δεν απορρί¬ 
πτει τη δια του πολέμου εκδίπλωση της βίας», επι¬ 
χειρεί στη συνέχεια να αποδείξει ότι οι πρωτόγο¬ 
νες κοινότητες, προκειμένου να διατηρήσουν την 
αυτονομία τους, επιδίδονται ή, καλύτερα, τείνουν 
σε έναν διαρκή πόλεμο μεταξύ τους. Για να το επι¬ 
τύχει αυτό, αντιπαρέρχεται σε μια σειρά θεωρήσε¬ 
ων σχετικών με τον λόγο ύπαρξης του πολέμου 
στις πρωτόγονες κοινότητες. Αρχικά, αντικρούει 
την άποψη του Αερουά-Γκουράν σύμφωνα με την 
οποία «ο πόλεμος είναι απλώς μια δοκιμή, ένα «α¬ 
ντίγραφο», μια υπερανάπτυξη του κυνηγιού». Για 
τον €ΐ3δΐΓ6δ, τα αίτια της οικουμενικότητας του 
πρωτόγονου πολέμου πρέπει να (ίναζητηθούν στις 
κοινωνικές δομές στην ανθρώπινη φύση. 

τη συνέχεια, αντικρούει τις οικονομίστικες α¬ 
ντιλήψεις (μαρξιστικές και μη) που θεωρούν 
ως αίτια εμφάνισης του πολέμου την οικονομική ε¬ 
ξαθλίωση και την τεχνολογική υπανάπτυξη της 
πρωτόγονης κοινωνίας. Σ’ αυτό το σημείο, ο 
€ΐΕδΐΓεδ θα βρει για άλλη μια φορά την ευκαιρία 
να τονίσει ότι η πρωτόγονη κοινωνία αποτελεί την 
πρώτη κοινωνία της αφθονίας στην ιστορία και 
αρνείται συνειδητά να ανεξμρτητοποιήσει το οικο¬ 
νομικό από το κοινωνικό. Όπως γράφει και ο ίδιος, 
«η πρωτόγονη κοινωνία, αντί να εξαντλείται πα¬ 
σχίζοντας διαρκώς να επιβιώσει και όντας επιλε¬ 
κτική ως προς τις ανάγκες της, διαθέτει μια παρα¬ 
γωγική μηχανή, η οποία μπορεί να τις ικανοποιεί, 
λειτουργώντας, κατ’ ουσίαν, σύμφωνα με την αρ- 

χή: στον καθένα σύμφωνα με τις ανάγκες του». 
Μία άλλη ερμηνεία που δίνεται για την ύπαρξη 
του πολέμου είναι εκείνη του Κ Λεβί-Στρως. Σύμ¬ 
φωνα με τη θεώρηση του Λεβί-Στρως, «ο πόλεμος 
δεν ερμηνεύεται παρά μόνον μέσω της περί ανταλ¬ 
λαγής αντίληψης της κοινωνίας». Για τον €1δ5ΐΓ68, 
συμβαίνει ακριβώς το αντίθετο: «Δεν είναι η α¬ 
νταλλαγή που κατέχει την πρώτη θέση, είναι ο πό¬ 
λεμος (...) ο πόλεμος συνεπάγεται τη συμμαχία, η 
συμμαχία συμπαρασύρει την ανταλλαγή (...) Δια¬ 
μέσου του πολέμου είναι 
που μπορούμε να κατίΐνοή- 
σουμε την ανταλλαγή, κι ό¬ 
χι το αντίθετο». Ο ΟΙ&δίτβδ 
υποστηρίζει ότι «ο πόλεμος 
και η ανταλλαγή δεν αλλη- 
λοαποκλείονται, αλλά ανα¬ 
πτύσσονται και υπάρχουν 
ταυτόχρονα ως συμπληρω¬ 
ματικές στρατηγικές που ε¬ 
μπεδώνουν τη διατήρηση 
και αναπαραγωγή τους» 

(Δοκιμές, τεύχος 3, Άνοιξη 
1995). «Ο πόλεμος», γρά¬ 
φει ο Οΐ38ίΓβ8, «ως εξωτερι¬ 
κή πολιτική της πρωτόγο¬ 
νης κοινωνίας, παραπέμπει 
στην εσωτερική πολιτική 
της, σε ό,τι θα μπορούσε να 
αποκληθεί ανένδοτος συ¬ 
ντηρητισμός, κάτι το οποίο 
εκφράζεται στη συνεχή α¬ 
ναφορά στο παραδοσιακό 
σύστημα κανόνων, στον πα¬ 
τρογονικό Νόμο, ο οποίος 
πρέπει πάντοτε να γίνει σε¬ 
βαστός και ο οποίος δεν ε¬ 
πιτρέπεται να δεχθεί καμία 
αλλαγή ή να υποστεί οιαδή- 
ποτε τροποποίηση. Τι επι¬ 
διώκει να συντηρήσει η 
πρωτόγονη κοινωνία; Το ίδιο της το είναι. Τι είναι 
όμως αυτό το είναι; Είναι ένα αδιαίρετο είναι, το 
κοινωνικό σήμα είναι ομοιογενές, η κοινότητα εί¬ 
ναι ένα Εμείς (...) Ιδού ποια είναι η εσωτερική πο¬ 
λιτική της πρωτόγονης κοινότητας, αφενός στην 
οικονομική σφαίρα (μη δυνατότητα συσσώρευσης 
πλούτου), και αφετέρου στη σφαίρα της σχέσης ε¬ 
ξουσίας (ο αρχηγός υπάρχει εκεί για να μην διατά¬ 


ζει): η διατήρηση της ως αδιαίρετο Εμείς, ως μο¬ 
ναδική ολότητα». 

το τέλος του εκπληκτικού αυτού κειμένου, ο 
€1&8ίΓ6δ εξετάζει τη σχέση της έννοιας του 
κράτους με την πρωτόγονη κοινωνία. Για τον 
Οίδδίτεδ, η πρωτόγονη κοινωνία είναι «ένα πλήθος 
αδιαίρετων κοινοτήτων, οι οποίες υπόκεινται όλες 
στην ίδια φυγόκεντρο λογική. Ποιος είναι ο θε¬ 
σμός που εκφράζει και, ταυτοχρόνως, διασφαλίζει 
το μόνιμο της λογικής αυτής; Ο πόλεμος ως αλή¬ 
θεια των σχέσεων ανάμεσα 
στις κοινότητες, ως κύριο, 
κοινωνιολογικού χαρακτή¬ 
ρα, μέσον για την ανάπτυξη 
της φυγοκέντρου δύναμης 
του κατακερματισμού εις 
βάρος της κεντρομόλου δύ¬ 
ναμης της ενοποίησης (...) 
Όσο συχνότερα εμφανίζεται 
ο πόλεμος, τόσο λιγότερη 
είναι η ενοποίηση, καθώς ο 
πόλεμος είναι ο χειρότερος 
εχθρός του Κράτους. Η 
πρωτόγονη κοινωνία, ως 
κοινωνία-υπέρ-του πολέ¬ 
μου, είναι μια κοινωνία ενα¬ 
ντίον του κράτους». 

ο βιβλίο αυτό περιλαμ¬ 
βάνει ένα ακόμα κείμε¬ 
νο του ΟΙ&δίΓβδ με τίτλο «Οι 
Μαρξιστές και η Ανθρωπο¬ 
λογία τους», το οποίο γρά¬ 
φτηκε λίγες μόνο μέρες πριν 
από το θάνατό του και δεν 
πρόλαβε να ελέγξει ο ίδιος 
την τελική του μορφή. Στο 
κείμενο αυτό, ο ΟΙαδΙτοδ α¬ 
σκεί δριμύτατη κριτική στο 
σύνολο των μαρξιστών αν¬ 
θρωπολόγων, γράφοντας 
χαρακτηριστικά πως «ο 
μαρξισμός του ενός δεν αξίζει περισσότερο από 
τον μαρξισμό του άλλου». Ο €ΐ38ΐΓ08 ασχολείται 
κυρίως με τις απόψεις δύο μαρξιστών σχολιαστών, 
του Μεϊγιασού και του Γκοντελιέ, συνεντεύξεις 
των οποίων περιλαμβάνει στο παράρτημα του συ¬ 
γκεκριμένου βιβλίου. 

Φώτης Κατέβας 







